Vozilo je pri neprilagođenoj brzini izgubilo kontrolu i udarilo u stenu na putu, a devojčica je od zadobijenih povreda podlegla, dok su drugi putnici prošli sa lakšim telesnim povredama.\n- Usled gubljena kontrole nad vozilom, zbog neprilagođene brzine vozač je udario stenu na putu i od zadobijenih povreda curica 2008. godište je podlegla. U kantonalnoj bolnici su pokušali da je ožive, dok su vozač i drugi putnik prošli sa lakšim telesnim povredama. Drugih učesnika osim tog vozila nije bilo - rečeno je u MUP-a Unsko-sanskog kantona.\nIMA POVREDE PO TELU: U porodičnoj kući kod Visokog muškarac pronađen mrtav!\n27. 11. 2021. u 18:49\nPREMINUO ZBOG RUPE NA PUTU: Aleksinčanin Dragan Dimitrijević (69) nastradao u sanitetskom vozilu, istražuje se da li je ostao bez kiseonika\n23. 11. 2021. u 20:37\npoginula devojčica saobraćajna nesreća Bihać BiH vesti\nNAJMANJA ISKRA MOŽE IZAZVATI RAT: Bivši čelnik OEBS-a upozorava, tenzije oko Ukrajine sve veće, incidenti vode u veliki sukob\nUKOLIKO se situacija oko Ukrajine bude pogoršala sve je moguće, a tako i vojna reakcija NATO, ocenio je bivši generalni sekretar OEBS Lamberto Zanijer.\n18. 01. 2022. u 11:38\n12:19 I HINDUSI RADE NA SEVERU BAČKE: U Subotici nedostaje radnika, nadležni predlažu povećanje zarada\nTO što sam u jednoj subotičkoj fabrici sreo radnika iz Inđije nije čudo, ali što sam sreo bravara iz Indije, to je već priča za sebe!\n12:12 TO ĆE I OSTATI: Šmit je za Srpsku nemački turista\n12:12 OSKRNAVLJEN HRAM SPC U PODGORICI: Sramni grafit na zidu Crkve Vaznesenja Gospodnjeg\n12:09 FIORENTINA I VLAHOVIĆ, RAT SE NASTAVLJA: Srbin želi jedno, a klub iz Firence drugo\n55 PANIKA NA AUS-OPENU ZBOG ĐOKOVIĆA: Navijači vraćaju karte i traže povraćaj novca


Crnogorski premjer Milo Đukanović istakao je da je ključ uspjeha u borbi protiv korupcije i kriminala u sposobnom, obučenom i motivisanom kadru\nCrnogorski premjer Milo Đukanović danas je u okviru institucije premijerski sat odgovarao na pitanja poslanika Skupštine Crne Gore.\nOn je, odgovarajući na pitanje predsjednika Pozitivne Crne Gore, Darka Pajovića, zašto nema većeg napretka u borbi protiv korupcije, uključujući i korupciju na visokom nivou, rekao da nije saglasan sa tom ocjenom.\nKako je rekao, za napredak na planu borbe protiv korupcije neophodna su zakonska rješenja utemeljena na pozitivnoj međunarodnoj praksi, snažne institucije, profesionalan i osposobljen kadar i funkcionalna saradnja među institucijama.\n“Crna Gora je već u prethodnom periodu ostvarila značajan napredak u usklađivanju nacionalnog zakonodavstva sa međunarodnim standardima u oblasti borbe protiv korupcije i organizovanog kriminala. U cilju specijalizacije i efikasnijeg postupanja pravosudnih organa u ovoj oblasti, formiraće se i specijalizovano odjeljenje u okviru Višeg suda u Podgorici, u čijoj nadležnosti će biti ova krivična djela”, kazao je Đukanović.\nKako je kazao, samo usvajanje zakona ne proizvodi rezultate.\n"Svjesni smo da ključ uspjeha u borbi protiv korupcije i kriminala leži u sposobnom, obučenom i motivisanom kadru", poručio je Đukanović.\nNeophodno je, dodao je, stručno i specijalističko usavršavanje zaposlenih u državnim institucijama i agencijama, koji će u saradnji sa Specijalnim tužilaštvom biti nosioci aktivnosti na sprovođenju Zakona.\nĐukanović tvrdi i da je politička volja neupitna kada je u pitanju borba protiv korupcije na visokom nivou. Odgovarajući na pitanje poslanika Milutina Simovića o inficiranju beba u bjelopoljskoj bolnici i mjerama i aktivnostima preduzetim radi utvrđivanja uzroka i sprječavanja novih slučajeva, premijer je rekao da neće oklijevati da, u skladu sa svojim nadležnostima, zatraži najstrožije sankcije za propuste.\n”Tragedija gubitka jednog tek započetog života je cijena koju crnogorsko društvo, ne smije sebi dozvoliti, niti tolerisati. Dobili smo surovu opomenu, da ne postoje male i velike greške i nepažnje i da u ovoj obalsti odstupanja od profesionalnih standarda ne smije biti. Oni koji to ne shvataju, nemaju šta tražiti u crnogorskom zdravstvenom sistemu”, rekao je Đukanović.\nĐukanović je, odgovarajući na pitanje poslanika Force Gencija Nimanbegua, o decentralizaciji vlasti u određenim oblastima, kazao da ideja za promjenu fiskalne politike, koja bi omogućila preraspodjelu prihoda koji, po svojoj prirodi, pripadaju državnom budžetu (PDV, porez na dobit, akciza) prema mišljenju Vlade, nije prihvatljiva.


Gorenje VC2322GPLBK usisivač cena, cene Srbija, prodaja Beograd Novi Sad Niš\nGorenje VC2322GPLBK usisivač cene\nGorenje VC 2322GPLBK Snaga 2300, Zapremina kese/posude 3 l, Radijus rada Doseg (kabl + cev): 12 m... specifikacija\ncena od 14.241,00 do 15.990,00 din | prodavnica (7)\nModel GORENJE VC 2322 GPLBK Tip Usisivač sa kesom Snaga 2300 W Priključna snaga 2000 W Filter HEPA filtracija Oprema u pakovanju Broj nastavaka 3 Teleskopska cev Dužina cevi 90 cm Aluminijumska cev Radijus rada 12 m\nEPonuda nije internet prodavnica već Vam omogućava da brzo i lako nađete Gorenje VC2322GPLBK usisivač po najjeftinijoj ceni. Naš cilj je da kupci budu što bolje informisani o ponudi Gorenje usisivač VC2322GPLBK na tržištu Srbije. Vrlo lako nalazite željeni proizvod za kategoriju Usisivači cene, ne morate da lutate od sajta do sajta za Gorenje Usisivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje VC2322GPLBK usisivač sa PRODAVCEM. EPonuda ne može da garantuje potpunu tačnost specifikacije i slika za Gorenje VC2322GPLBK usisivač. Pre kupovine, podatke za Gorenje usisivač VC2322GPLBK proverite na sajtu PROIZVOĐAČA.


Sudski tumač za romski jezik — Sudski Tumač Srbija: Simultano, konsekutivno, pismeno i sudsko prevođenje\nSudski tumači za romski jezik Agencije Oxford su profesionalci specijalizovani za prevođenje svih vrsta tekstova sa romskog i na romski jezik, koji zahtevane dokumente prevode stručno, brzo i po prihvatljivoj ceni.\nTradicionalno prijateljske veze između romskog i srpskog naroda su pogodovale da se u novije vreme razvije bogata poslovna saradnja. Kada je reč o tekstovima koje je neophodno jasno i precizno prevesti kako se originalno značenje ne bi izgubilo u prevodu, sudski tumači Agencije Oxford su najbolje rešenje, jer su to diplomirani filolozi sa mnogo iskustva u prevođenju tekstova iz najrazličitijih oblasti i struka, koji uz to poseduju i licencu dobijenu od strane nadležnog državnog organa. Na zahtev brojnih klijenata je do sada već preveden niz zvaničnih dokumenata, od izvoda iz matičnih knjiga, do potpune dokumentacije preduzeća za učešće na tenderima.\nO kvalitetu prevoda naših saradnika, sudskih tumača, dovoljno govori veliki broj zadovoljnih klijenata, kako za romski, tako i za više od 30 drugih svetskih jezika. Sudski tumači za romski naše agencije su vrsni profesionalci posvećeni kvalitetu svog rada, a time i pruženih usluga, pa kao takvi predstavljaju najbolji izbor ukoliko vam je romski jezik do sada predstavljao problem.\nŽelimo da Vas obavestimo da prevodimo sa svih jezika na romski i sa romskog na bilo koji drugi jezik koji imamo u ponudi.


Dodik: "Islamska deklaracija" uvod u stvaranje "Islamske države" - Televizija K3\nDodik: “Islamska deklaracija” uvod u stvaranje “Islamske države”\nPredsjednik Republike Srpske Milorad Dodik rekao je da je "Islamska deklaracija" Alije Izetbegovića, u kojoj se promoviše muslimanstvo i panislamizam, uvod u stvaranje današnje "Islamske države".\n“Sve što je Alija Izetbegović pisao u `Islamskoj deklaraciji`, danas možete da vidite u onome što se zove `Islamska država` i u onome što se zove borba protiv te `Islamske države`, odnosno to je bio upravo uvod u stvaranje jedne takve države”, rekao je Dodik u Beogradu tokom predavanja studentima na Fakultetu političkih nauka o temi “20 godina poslije potpisivanja Dejtonskog sporazuma”.\nOn je napomenuo da u vijeme pisanja “Islamske deklaracije” Alija Izetbegović nije imao državu, nego je imao samo islam kao univerzilnu vjeru i muslimanstvo kojem je bio potpuno posvećen.\n“Alija Izetbegović je smatrao da samo BiH može da bude sredstvo za realizaciju te jedne panislamske ideje koja je podrazumijevala okupljanje svih muslimana i njihovu dominaciju”, naveo je Dodik.\nOn je podsjetio na izjavu Alije Izetbegovića pred početak proteklog rata da je spreman da žrtvuje mir u BiH za BiH kakvu on očekuje.\nTo je, naveo je Dodik, bio dovoljan razlog da svi drugi narodi počnu da se okupljaju u političke partije, pri čemu su Srbi posljednji osnovali svoju stranku.\nGovoreći o raspadu bivše Jugoslavije, Dodik je rekao da su muslimani htjeli zasebnu državu zasnovanu na učenju koje se danas može jasno locirati na mjestima u svijetu koja se vide kao urgentna.\nOn je istakao da je Alija Izetbegović kao cilj u svojoj “Islamskoj deklaraciji” postavio univerzalni panislamizam, odnosno muslimanstvo i želju da se BiH napravi zemljom u kojoj će biti dominantni muslimani, te podsjetio na riječi Izetbegovića da dok su muslimani manjina trpe, a kad dođe vrijeme i postanu većina da proglase šerijatsku državu.\nDodik je rekao da je ono što je Srpska neposredno povezano sa istorijom i dešavanjima sa raspadom bivše Jugoslavije.\nOn je dodao da raspad bivše Jugoslavije nije značio samo rat, nego i stvaranje novih zemalja jer su bivše republike nastojale da se formiraju kao države u međunarodnom kapacitetu.\nPrema njegovim riječima, u BiH, koja je tada odslikavala Jugoslaviju u malom, to je značilo žestok rat od samog početka, čije korijene i razloge još niko nije mogao da verifikuje na pravi način, a svaka od strana uključena u taj rat ima svoju istinu o ratu i ko je kriv.\n“Mi vidimo razloge za raspad bivše Jugoslavije u pokušaju da se nacionalno tkivo srpskog naroda razbije na nove međunarodno priznate države pod sumnjivim političkim režimima tog vremena koji su se nametali i to je bio osnovni razlog raspada i rata”, ocijenio je Dodik.\nDodik je rekao da je htijenje Srba da ostanu zajedno bilo legitimno i bilo je normativno ustavno-pravni odnos, te podsjetio da je Ustav Jugoslavije srušen nelegalno secesijom, prvo Slovenije i Hrvatske, a kasnije i drugih, i to uz veliku podršku međunarodnog faktora.\nOn je naveo da je značajnu ulogu u svemu tome odigrala i Njemačka i njeno tadašnje rukovodstvo, na čelu sa Ditrihom Genšerom, te dodao da je njemačka uslovila svoju saglasnost na evropsku agendu iz Mastrihta priznavanjem Slovenije i Hrvatske, čime se direktno umiješala u raspad Jugoslavije.\n“Mnogi o tome ne govore jer je nametnuta nova dimenzija koja se zove politička korektnost, što u prevodu Zapada znači da ste politički nekorektni ako pričate o nekorektnosti drugih prema vama”, rekao je Dodik.\nOn je podsjetio da je bio direktan učesnik i svjedok političkih procesa raspada Jugoslavije i političkih procesa u BiH, s obzirom da je bio poslanik.\nDodik je naveo da su od početka muslimani imali u vidu njihov politički projekat koji je bio odvajanje BiH kao zasebne države gđe će biti dominantan narod sa željom da dobiju međunarodnu verifikaciju, zbog čega ih je Alija Izetbegović i nazvao Bošnjacima.\nOn je rekao da je poznato da je sam Alija Izetbegović srušio svaku vrstu mirovnog dogovora tadašnjih strana koje su navodno bile u sukobu, a onda su se desili višestranački izbori gđe su pobijedile desne partije koje su obrazovale zajedničku koaliciju u BiH da sruše tadašnji socijalistički sistem vlasti.\n“Međutim, pokazalo se da to ne može da funkcioniše”, dodao je Dodik.\nPrije početka obraćanja Dodika, intonirane su himne Srbije i Republike Srpske, a Dodika su studenti dočekali velikim aplauzom.\nNa početku obraćanja, Dodik je podsjetio da je on na beogradskom FPN diplomirao i da mu je ta diploma omogućila da spozna ne samo ono što je politička nauka, nego i čitav život i način na koji može da se kreće kroz život.\n“Bez tog obrazovanja ne bih imao ni širinu, ni mogućnost da spoznam tako suptilna i delikatna dešavanja i procese u kojima sam do sada učestvovao”, rekao je Dodik i dodao da je ponosan što je diplomirao na ovom fakultetu.\nPredavanju su prisustvovali dekani fakulteta političkih nauka iz Banjaluke Nenad Kecmanović i Beograda Ilija Vujačić, kao i profesori fakulteta.\nVujačić je poželio dobrodošlicu predsjedniku Republike Srpske Miloradu Dodiku, izrazivši zadovoljstvo što je prihvatio poziv da održi predavanje na fakultetu gdje je studirao i ponio diplomu, da bi već četiri godine nakon toga ušao u politički život i nastavio do danas plodnu političku karijeru.


Ponavlja se suđenje za paljenje ambasade SAD u Beogradu | Magazin Restart\nPonavlja se suđenje za paljenje ambasade SAD u Beogradu\nApelacioni sud u Beogradu ukinuo je prvostepenu presudu kojom su osmorica optuženih bili osuđeni na uslovne kazne od šest do 10 meseci zbog paljenja američke ambasade 2008. godine posle mitinga „Kosovo je Srbija“ i naložio da im se suđenje ponovi, objavljeno je danas na sajtu tog suda.\nSud je međutim potvrdio presudu Draženku Nikoliću koji je zbog nasilničkog ponašanja uslovno osuđen na pet meseci zatvora s rokom provere od dve godine.\nIstom odlukom potvrđena je oslobađajuća presuda Aleksandru Erceru i Dušanu Sedlaru.\nOni su, za razliku od ostalih, pravosnažno oslobođeni optužbi da su 21. februara 2008. godine ispred ambasade SAD u Beogradu izvršili krivicno delo teško delo protiv opšte sigurnosti.\nPrema Mladenu Nebrigiću postupak je obustavljen zbog smrti, tako da će se na ponovljenom suđenju na optuženičkoj klupi Višeg suda u Beogradu naći sedmorica optuženih.\nTo su Dejan Vučković, Đorđe Tomin, Nikola Kosanović, Filip Backović, Dragan Marinkov, Marko Novitović i Milan Tomas.\nOni su optuženi da su ispred objekta ambasade Sjedinjenih Americkih Država „opšte opasnom radnjom izazvali opasnost za život i telo ljudi i imovinu većeg obima“.\nTerete se da su nakon mitinga ispred Skupštine Srbije „Kosovo je Srbija“, oko 18.30 časova organizovano došli do američke ambasade i gađali je kamenicama, bakljama i drugim predmetima i tako izazvali požar u kome je poginuo Zoran Vujović.\nApelacioni sud u svojoj odluci navodi da je prvostepena presuda delimično ukinuta jer je u tom delu „doneta uz bitnu povredu odredaba krivičnog postupka, jer je izreka presude nerazumljiva i protivrečna sama sebi i razlozima presude, kao i jer razlozi o odlučnim cinjenicama u potpunosti nejasni i u znatnoj meri protivrečni“.\n„Takođe, postoji i znatna protivrečnost između onoga što se o činjenicama koje su predmet dokazivanja navodi u razlozima presude o sadržini zapisnika o iskazima datim u postupku i samih tih zapisnika, zbog čega nije bilo moguce ispitati pravilnost i potpunost utvrđenog činjenicnog stanja, kao ni pravilnost primene krivičnog zakonika“, navodi se u obralzozenju odluke.\nAmbasada SAD nije postavila imovinsko pravni zahtev za odštetu, kao ni porodica Zorana Vujovića koji je izgoreo u požaru u ambasadi.\nViše javno tužilaštvo u Beogradu je pre dve godine pokrenulo novu istragu o tome ko je i kakve propuste napravio tokom i nakon obezbeđivanja mitinga „Kosovo je Srbija“.\nI dalje je u toku je predistražni postupak protiv penzionisanih generala Stevana Bjelića, tadašnjeg nacelnika Beogradske policije Borivoja Tešića koji je komandovao Žandarmerijom, tadašnjeg načelnika Uprave policije MUP Srbije Mladena Kuribaka, kao i nekadašnjeg rukovodioca u Beogradskoj policiji Slobodana Vukolića i oficira iz vrha komande Žandarmerije Bojana Markovića i Zorana Raškovića, preneli su mediji.


Tim povodom, u svečanoj sali dr "Elsi Inglis" organizovan je svečani prijem na kojem je član Izvršnog odbora Odbojkaškog saveza Srbije, Milan Jovanović, momcima čestitao na uspehu i kapitenu Ognjenu Buliću uručio pehar.\nUlazak u Prvu ligu Srbije je veliki uspeh za mladenovačku odbojku, ocenio je predsednik OK "Mladenovac", Radoslav Stojić. On je rekao da je uprkos svim poteškoćama izazvanim epidemiološkom situacijom u Srbiji, Odbojkaški klub Mladenovac uspeo da završi uspešno sezonu a da je jedna od ambicija i borba za plasman u Superligu.\nU narednom periodu, kao i do sada, ovaj Odbojkaški klub imaće podršku Gradske opštine Mladenovac, istakao je predsednik opštine, Vladan Glišić i čestitao svim predstavnicima kluba na velikom uspehu. On je rekao da je cilj da se mladi motivišu da se bave sportom.


Košava oborila drvo u centru Beograda, krošnje "ušle" u stanove - Izazov\nKošava oborila drvo u centru Beograda, krošnje „ušle“ u stanove\nRadio-televizija Srbije\t 7. oktobra 2021. 18:23\nU Ulici vojvode Dobrnjca 26A, drvo je palo na zgradu, na višim spratovima, krošnje su bukvalno "ušle" u stanove. Kako saznaje RTS, zelena površina sa koje je drvo palo pripada skupštini stanara ove zgrade i nešto slično se već dogodilo pre godinu dana.\nIz Zelenila kažu da su oni spremni da pomognu i uklone drvo,ali da je neophodno da pre toga stanari uklone parkirane automobile.\n"Da, u pitanju je vetroizvala kao što i sami možete da vidite iza mojih leđa, danas su najjači udari vetra, mi imamo pojačano dežurstvo od utorka ali danas su zaista najjači udari vetra. Imali smo do 12 časova preko 70 poziva naših sugrađana koji su nam prijavljivali vetroizvale stabala i pad grana", rekla je Gordana Miljojković, koordinator za saradnju sa medijima JKP "Zelenilo Beograd".\nIz Republičkog hirometeorološkog saveza Srbije kažu da je brzina vetra u na pojedinim mestima u gradu dostizala brzinu od preko 60 kilometara na čas, što predstavlja vetar koji se smatra opasnim za okolinu.\nMeđutim, jaki udari vetra nisu zaobišli ni druge delove grada. Naše ekipe jutros su bile u Bulevaru Kralja Aleksandra 530 gde je na krov kuće pao deo kiselog drveta i na uglu Kraljice Marije i Karnegijeve ulice gde je pao deo krošnje na ulicu. Povređenih i veće materijalne štete nije bilo.\n"Najviše imamo preloma grana ali imamo dosta i vetroizvala celih stabala, imali smo i na opštini Vračar, koja nije izuzeta od ovog jakog vetra i jake košave tako da gotovo na svim opštinama imamo prelome grana u toku današnjeg dana", kazala je Miljojkovićeva.\nDežurne službe rade 24 sata na teritoriji celog grada.\n"Izlazimo na sve pozive građana na teren kako bi sanirali sve vetroizvale i sve prelome grana jer to je naša obaveza i dužnost bez obzira koje su površine u pitanju, da li su površine javne ili ne", naglasila je Gordana Miljojković.\nGrađani ovakve probleme mogu da prijave Centru za informisanje od 7.30 do 15.30 na broj 011/2630-506, a posle tog vremena dežurnoj službi JKP "Zelenilo Beograd" na broj 011/2650-683.\nU slučaju materijalne štete usled prelome grane ili stabla, oštećeni mogu popuniti zapisnik o šteti i predati Komisiji za štetu JKP "Zelenilo Beograd" nakon čega se šteta nadoknađuje preko Akcionarskog društva za osiguranje.


Kompanija Strauss Adriatic već godinama postavlja standarde u ekspertizi proizvodnje kafe, ali i konstantno radi na poboljšanju održivog razvoja, kao i brizi o očuvanju životne sredine, svesna sve većeg značaja ekoloških poslovnih inicijativa.\nJedan od prioriteta kompanije jeste podizanje svesti o važnosti održivog poslovanja ne samo među zaposlenima, već i među partnerima i potrošačima. O tome svedoči i činjenica da se u zaštiti životne sredine kompanija rukovodi principima standarda ISO 14001.\nBorivoje Petrović, menadžer održavanja, ističe da je kompanija još pre deset godina prva počela da koristi kafenu plevicu kao biomasu za grejanje kompletnog pogona i administrativnog dela fabrike u Šimanovcima. Kafena plevica predstavlja nus proizvod iz procesa prerade kafe i kao takva je ranije predstavljala otpad i bila neiskorišćena, tako da otkriće njene toplotne moći i njena primena predstavljaju kuriozitet kojim se rešava problem odlaganja otpada i pronalazi njegova nova namena.\n„Inicijalna investicija je iznosila 100.000 evra, a samo tokom prve sezone napravljena je ušteda od 83.000 evra čime je otplaćeno 80 odsto investicije. Troškovi grejanja su se drastično smanjili, jer smo uvođenjem ovog sistema grejanja sveli potrošnju TNG-a na minimum. Korišćenje briketa plevice kao energenta pruža ne samo finansijski već i ekološki benefit jer je njihovom upotrebom smanjena emisija ugljen-dioksida za čak 11 odsto, a sami produkti sagoveranja biomase su bez štetnog uticaja na okolinu i rešava se pitanje odlaganja otpada. Godišnjom preradom sirove kafe dobija se oko 120 tona kafene plevice koja greje fabriku“, nastavlja Petrović.\nPredlog za upotrebu kafene plevice je stigao od jednog od zaposlenih u kompaniji i predstavlja izuzetan primer primene Kaizen-a, japanske poslovne filozofije koju kompanija primenjuje, a koja se zasniva na principu da sve aspekte poslovanja treba stalno unapređivati, uz optimalnu upotrebu svih raspoloživih resursa i sa akcentom na razvoju ljudskih kvaliteta. Kako Kaizen predstavlja kontinuiran proces, fokusiran na konstantna poboljšanja, briga o životnoj okolini je okosnica poslovanja fabrike u Šimanovcima.\nU želji da se poboljšaju uslovi rada, poveća produktivnost i bezbednost, uredi prostor kao i da se poboljša komunikacija među zaposlenima, kompanija Strauss Adriatic je jedna od retkih u Srbiji koja već duži niz godina primenjuje Kaizen poslovnu filozofiju. Zaposleni se motivišu da daju predloge, podstiču se da predlažu najbolja rešenja za određene probleme sa kojima se susreću tokom radnog procesa, od menadžera na visokim pozicijama do osoblja za održavanje higijene prostorija. Reklo bi se da se briga o zaštiti životne sredine tu završava, ali ona zapravo tu tek počinje.\nBorivoje Petrović ističe da su samo tokom leta 2021. godine završena dva „zelena“ projekta. Najpre je instalirana još jedna solarna elektrana od 66 kW instalisane snage, tako da je sada ukupni kapacitet instaliranih solarnih panela 109kW, a završen je i projekat rekuperacije toplotne energije na sistemu za klimatizaciju proizvodnog pogona te su obezbeđeni dodatni efekti uštede i obezbeđeni bolji uslovi za rad zaposlenih.\nSolarni paneli na Doncafé fabrici u Šimanovcima\n„Grejanje na kafenu plevicu je bio prvi u nizu izuzetnih ekoloških projekata koji su okrenuti održivom poslovanju i ‘zelenim’ ciljevima. Na krovu Doncafé fabrike u Šimanovcima su instalirane dve solarne elektrane koje imaju kapacitet da proizvedu skoro 100kW solarne energije. Ostatak električne energije koji koristimo iz mreže je iz 100 odsto obnovljivih izvora za šta kao potvrdu na godišnjem nivou dobijamo sertifikat od EPS-a. Ovakva ,’zelena’ električna energija ima nešto višu cenu nego regularna, ali bez obzira na to naše je opredeljenje da svojim delima dajemo primer drugima i da budemo pokretač u ovoj oblasti. S tim u vezi, postali smo član Zelene alijanse, grupe koju je oformila Privredna komora Srbije a koja za cilj ima razvoj cirkularne ekonomije i deljenje pozitivnih primera prakse. Započeli smo projekat zamene dela voznog parka vozilima sa hibridnim pogonom. Najviše se menjamo „iznutra“. Plastični proizvodi za jednokratnu upotrebu, kao što su čaše i slamčice, izbačeni su iz upotrebe. Za svakog zaposlenog su obezbeđene personalizovane EcoCareCup čaše od šećerne trske i instalirana je presa za plastične flaše, a pojedinačne kante za otpatke u kancelarijama su zamenjene onima za sortiranje otpada“, napominje Borivoje Petrović.\nOn dodaje da kontinuiranim ulaganjem u zaštitu životne sredine, kompanija istovremeno radi na unapređenju energetske efikasnosti. Vodeći računa o emisiji štetnih gasova, potrošnji vode, utrošku energije i generisanju komunalnog otpada, poštuju se visoko postavljeni standardi Strauss Grupe čiji je deo.


Jedna od tema i hapšenje Olivera Ivanović – Radio Televizija KISS\nJedna od tema i hapšenje Olivera Ivanović\nby admin · фебруар 12, 2014\nDirektor Kancelarije Vlade Srbije za saradnju sa medijima Milivoje Mihajlović najavio je da će u danasnjoj rundi dijaloga Beograda i Prištine jedna od tema biti i hapšenje Olivera Ivanović, za koga Vlada Srbije traži da se brani sa slobode.\n„Danas će se u Briselu održati sastanak premijera Ivice Dacića, Ketrin Ešton i Hašima Tačija i mislim da će Ivanović biti jedna od tema. To je u ovom trenutku goruća tema na Kosovu i Metohiji“, poručio je Mihajlović.\nMihajlović je, na konstataciju da je pitanje hapšenja Ivanovića trebalo još ranije da bude tema razgovora Dačića i Tačija, podsetio da se hapšenje dogodilo dok su trajali razgovori i nije bilo uvida u situaciju.Prema njegovim rečima, radi se o vrlo vešto tempiranom hapšenju, ukazujući da se radi o izvlačenju starih predmeta, što se čini kada nekog žele da eliminišu sa političke scene.\nMihajlović je kazao da je predmet formiran aprila prošle godine, i da su poslednji svedoci saslušani u septembru, te da se čekalo na pravi momenat, kada je Ivanović, posle povlačenja Krstimira Pantića i ubistva drugog kandidata za gradonačelnika, ostao kao treći kandidat, te ga je trebalo skloniti.\nOn je podvukao da se na Kosovu i Metohiji ništa ne dešava slučajno.\nSaradnja iz BG za suđenje OVK\nДрецун: Последњи покушај да се процесуирају злочини ОВК\nNext story U Kosovskoj Mitrovici otvorena Izložba ‘’Stvaralaštvom do snova’’\nPrevious story Danas se nastavlja 22. runda dijaloga Beograda i Prištine


Magija SIM širi se Srbijom, uživali mališani iz Niša i Kragujevca\nTanjug 21. maja 2021. 12:55\nNIŠ/KRAGUJEVAC – Magija Dunav osiguranje Sportskih igara mladih nastavlja da se širi Srbijom, a u poslednja dva dana u druženju i takmičenjima uživali su mladi sportisti iz Niša i Kragujevca. Prvi je na redu bio Kragujevac, a školarci iz srca Šumadije takmičili su se u basketu 3 na 3, turniru Coca-Cola kupa u malom fudbalu, Lino između dve vatre, odbojci i atletici.\nPromoter Igara bio je trofejni vaterpolista Radničkog i reprezentativac Srbije Strahinja Rašović, koji se družio sa oduševljenim dečacima i devojčicama, a sa maskotom Viktorom takmičio u “Trci sa mališanima, u organizaciji kompanije Dunav osiguranje i pobedio.\nEmocije za Gavrila u Kragujevcu: Zajedno do konačne pobede\nTakmičenja u Kragujevcu imala su posebnu emociju jer su se mališani iz ovog kraja ujedinili kao nikad ranije u poruci zajedništva, ljubavi i prijateljstva – za pobedu njihovog sugrađanina Gavrila Đurđevića.\nOsmomesečni dečak Gavrilo boluje od spinalne mišićne atrofije, za njegovo lečenje potrebno je da se prikupi još oko 700.000 evra, a drugari i drugarice njegove braće oformili su ekipu „Za Gavrilovu pobedu“ i učestvovali u u igri između dve vatre. Ekipu je predvodio Gavrilov otac, Aleksandar Đurđević, koji se zahvalio na podršci i poslao poruku da svi još mogu da se priključe humanitarnoj akciji – do konačne pobede.\nFudbaleri Janković i Čolić stigli u Čukarički


Uzbekistanske vlasti omogućile grupi stranih diplomata i novinara da obidju grad Andidžan\nMedjutim, dvočasovna poseta je pružila malo odgovora o tome šta se stvarno dogodilo, dok su sve brojniji zahtevi da se o tom incidentu sprovede nezavisna medjunarodna istraga.\nNekoliko desetina stranih diplomata i novinara obišlo je, pod jakim obezbedjenjem, delimično spaljene zgrade i mesta u Andidžanu na kojima je prošlog petka i subote došlo do nasilja. Uzbekistanski funkcioneri kažu da su želeli da se posetioci uvere da su navodi o pogibiji do 700 civila preterani i da je stanje normalizovano. Autoritarni vladar Uzbekistana, Islam Karimov, tvrdi da je u sukobima islamskih ekstremista i vojnika ubijeno 169 ljudi. Medjutim, očevici kažu da su vojnici otvorili vatru na veliku grupu civilnih demonstranata. Većina stranih diplomata i novinara navodi da su obišli većinom opustele ulice i da nisu mogli da zaključe šta se stvarno desilo kao ni koliko ljudi je izgubilo život.\nStrani posetioci su takodje obišli policijsku stanicu, vojnu bazu i glavni trg u Andidžanu, jednom od najvećih gradova u plodnoj dolini Fergana, poznatoj po antivladinom raspoloženju. Diplomate i novinari uglavnom nisu imali prilike da razgovaraju sa stanovnicima Andidžana, koji je i dalje pod oštrim merama bezbednosti. Sergej Gaponov je novinar ruske televizije «Kanal 1». On kaže da su na glavnim ulicama Andidžana i dalje razmešteni tenkovi, kao i naoružani vojnici. Gaponov dodaje da su posetioci mogli da vide spaljene zgrade lokalne uprave, kao i da se na glavnom trgu i dalje oseća smrad paljevine.\nBrojni očevici navode da su vojnici bili prebačeni na glavni trg vojnim vozilima i da su nasumice otvorili vatru na demonstrante. Lekari su kasnije izvestili da je na stotine tela bilo izloženo u jednoj od lokalnih škola kako bi članovi porodica mogli da identifikuju svoje bližnje. Medjutim, vlada i dalje tvrdi da su većina poginulih vojnici i naoružani ekstremisti, dok je predsednik Karimov rekao da lider opozicione grupe, koji tvrdi da je bilo 700 poginulih, treba da bude podvrgnut psihijatrijskom lečenju. Prema kasnijim izveštajima, vojnici su otvorili vatru na civile u još jednom gradu na granici prema Kirgistanu, gde su se hiljade ljudi sklonile da bi izbegle nasilje u Andidžanu. Strane vlade, uključujući i vladu SAD, pozvale su vladu Uzbekistana da pokaže uzdržanost. Američki državni sekretar, Kondoliza Rajs, je juče otišla i dalje od toga, zatraživši od predsednika Karimova da liberalizuje politički sistem u zemlji.\nBritanski sekretar za inostrane poslove Džek Stro je zatražio nezavisnu medjunarodnu istragu, rekavši da su ubistva demonstranata izazvala veliku zabrinutost u svetu. Luiz Arbur, Visoki komesar UN za ljudska prava, takodje je pozvala da se sprovede istraga rekavši da je veoma uznemirena nasiljem u Uzbekistanu. Medjutim, mnogi analitičari upozoravaju da represivne mere i nepostojanje osnovnih sloboda čine nove nemire verovatnim. Nezavisno od toga, vodja jedne pobunjeničke grupe izjavio je da je islamski ustanak protiv vlade Uzbekistana počeo u pograničnom gradu u koji su se sklonile izbeglice iz Andidžana, što vlada poriče.


Damjanović: Leposavić šibicario za SPC | Aktuelno\nKada je ''ekspert'' Leposavić donosio odluku o priznanju kontinuiteta eparhijama SPC trebao je malo da uključi mozak i zdrav razum da ne ispada smiješan u očima javnosti, rekao je Damjanović\nDa je bivši ministar Vladimir Leposavić jedan običan šibicar imali smo priliku da se uvjerimo više puta tokom njegovog kratkog ali za Crnu Goru veoma pogubnog boravka u vladi. Njegovo priznanje koje je izdao da eparhije Srpske pravoslavne crkve u Crnoj Gori postoje od 1220. godine je notorna laž i odluka koju je potpisao se može smatrati mrtvim slovo na papiru, ocijenio je predsjednik Crnogorske kulturne mreže Aleksandar Damjanović.\nIme Srpske pravoslavne crkve u Crnoj Gori se, kako kaže, prvi put spominje 16. decembra 1918. godine u zapisniku sa nelegalnog Sinoda Crnogorske pravoslavne crkve koji je održan pod pritiskom okupatorske srpske vojske.\n“U nijednom dokumentu prije 1918. godine se ne spominje ime Srpske pravoslavne crkve što znači da ova vjerska organizacija do tada nije postajala na prostorima Crne Gore. I ako Srpska crkva za godinu osnivanja smatra 1219. godinu država Srbija joj kontinuitet priznaje tek od 1836. godine kada ta crkva nije bila autokefalna već autonomna oblast pri Vaseljenskoj patrijaršiji”, ističe Damjanović.\nKada je, prema njegovim riječima, “ekspert” Leposavić donosio odluku o priznanju kontinuiteta eparhijama SPC trebao je “malo da uključi mozak i zdrav razum da ne ispada smiješan u očima javnosti”.\n“Ono što zabrinjava je činjenica da je Vladimir Leposavić rješenje SPC izdao bez ijednog materijalnog dokaza na osnovu tvrdnji podnosioca što znači da je bivši ministar zloupotrijebio službeni položaj i izvršio djelo krađe imovine građana Crne Gore. Odluka bivšeg ministra Vladimira Leposavića se čak ne može uporediti ni sa onom narodnom izrekom “laž izgovorena više puta postaje istina” jer mu se matematički brojke ne poklapaju”, rekao je Damjanović.\nKada se, kako dodaje, analizira rad ministra Leposavića dolazi se do jedinog mogućeg zaključka: “Da se on tokom svog mandata bavio šibicarenjem u korist Srpske pravoslavne crkve”.


RTCG - Radio Televizija Crne Gore - Nacionalni javni servis :: Svijet :: U eksploziji deset povrijeđenih\nSANKT PETERBURG 27. 12. 2017. 21:21 >> 20:49 0\nU eksploziji deset povrijeđenih\nNajmanje deset osoba povrijeđeno je danas u eksploziji u supermarketu u Sankt Peterburgu, saopštile su ruske vlasti novi bilans.\nIstražni odbor naveo je malo ranije da je eksplozija uzrokovana "napravom ručne izrade".\n"Eksplodirala je naprava ručne izrade jačine jednake kao 200 grama TNT", izjavila je portparolka odbora Svetlana Petrenko i dodala da se "sve hipoteze" razmatraju, ali da i dalje ostaje otvorena istraga "za pokušaj ubistva", javila je agencija Frans pres.\nLokalni zvaničnik Aleksandar Klaus izjavio je da je deset osoba u bolnici zbog povreda, dok su se u prvom izvještaju pominjale četiri povrijeđene osobe.\nAgencija AP je javila da niko nije preuzeo odgovornost za ekploziju koja se dogodila u supermarketu u Sankt Peterburgu i dodala da je ekplozivna naprava bila u jednoj torbi koju kupci kače na ulazu.\n"Eksplozija se dogodila oko 18.30 po lokalnom vremenu u supermarketu u aveniji Kondratjev u Sankt Peterburgu", navela je policija.\nKremlj je prije deset dana saopštio da je ruski predsjednik Vladimir Putin pozvao američkog kolegu Donalda Trampa da bi mu zahvalio zbog dojave američke Centralne obaveštajne agencije (CIA), zahvaljujući kojoj je spriječena serija bombaških napada u Sankt Peterburgu.\nPutin je potom rekao da su pripadnici ruskih agencija za bezbjednost osujetili 60 terorističkih napada tokom ove godine.\nRusija Sankt Peterburg\nU bolnici šutirali pacijenta\nAleksej Navaljni izašao iz pritvora\n14. 10. 2018. 1\nFudbaleri političara udarili stolicom u glavu\nKremlj uručio protestnu notu ambasadorki Holandije


Radio Šumadinac > Forum > STRUČNI FORUMI > Mobilni Telefoni > Lenovo preuzeo Motorola Mobiliti od Gugla\n31.10.2014 05:58 #1\nKompanije Lenovo i Gugl objavile da je završeno preuzimanje Motorola mobiliti jedinice od kompanije Gugl, čime je Lenovo pozicioniran kao treći najveći proizvođač smart telefona u svetu\nKALIFORNIJA - Kompanije Lenovo i Gugl danas su objavile da je završeno preuzimanje Motorola mobiliti jedinice od kompanije Gugl, čime je Lenovo pozicioniran kao treći najveći proizvođač smart telefona u svetu, a vrednost transakcije je oko 2,91 milijardi dolara.\nIznos od 2,91 milijardu dolara može biti predmet određenih korekcija, a uključuje približno 660 miliona američkih dolara isplaćenih u kešu, kao i 519.107.215 novoizdatih običnih akcija kompanije Lenovo, čija ukupna vrednost prelazi 750 miliona dolara i oko 4,7 odsto ukupnog akcijskog kapitala kompanije Lenovo.\nPreostalih 1,5 milijardi dolara biće isplaćeni kompaniji Gugl u formi trogodišnjih obveznica.Prethodno joj je isplaćeno oko 228 miliona dolara u kešu.\nLenovo će upravljati kompanijom Motorola kao kompanijom u svom vlasništvu, sa sedištem u Čikagu. Završetkom ovog preuzimanja, Lenovo će preuzeti i 3.500 zaposlenih širom sveta - od čega 2.800 u SAD, koji dizajniraju, osmišljavaju i pružaju korisničku podršku za izuzetne Motorola uređaje.\nZastava Srbije na Fejsbuk profilu Gugla\nZadnji Post: 31.07.2012, 14:01


Paklene ulice - Hobs i Šo u KC Istočno Novo Sarajevo - Trebevic.net\nIgrani film “Paklene ulice: Hobs i Šo” biće prikazan u utorak, 20. i srijedu 21. avgusta u sali Kulturnog centra Istočno Novo Sarajevo.\nKako je saopšteno iz Kulturnog centra film će biti prikazan u terminu od 21:00 čas. Cijena ulaznice iznosi 4 KM.\nFilm HOBS I ŠO eksplozivno otvara novo poglavlje u filmskom univerzumu PAKLENE ULICE, rasprostirući se širom planete, od Los Anđelesa do Londona i od toksičnih predela Černobilja pa sve do raskošne ljepote Samoe.\nKarte su u prodaji i mogu se kupiti na biletarnici Kulturnog centra u periodu od 09:00 – 18:00 časova.


VSS: 450.000 dinara za pomoć Andreju Petroviću – Sport – Dnevni sportski list\n31. октобра 2020. 9:13 PM\nBEOGRAD – Na oproštajnoj utakmici srpskih vaterpolista Živka Gocića i Slobodana Nikića od reprezentacije prikupljeno je 450.000 dinara koji će biti prosleđeni u humanitarne svrhe.\nNovac sa meča reprezetnacije Srbije i Tima sveta (14:12) na punim tribinama bazena Tašmajdan biće prosleđen za pomoć petogodišnjem Andreju Petroviću koji boluje od cerebralne paralize, potvrdio je predsednik Vaterpolo saveza Srbije Milorad Krivokapić.\n“Znali smo da će veliki broj ljubitelja vaterpola želeti da na oproštaju od reprezentacije Srbije pozdravi velike šampione kao što su Gocić i Nikić. Želeli smo da pomognemo onima kojima je pomoć preko potrebna”, rekao je Krivokapić za sajt VŠ.\nOn je podsetio da je VŠ sproveo treću huminitarnu akciju ove godine i kroz njih sakupio oko 3,5 miliona dinara.\n“Ono što mogu da najavim je da će se sa tom praksom nastaviti i u 2017. Veliku pažnju poklanjacemo društveno odgovornim projektima i svojim aktivnostima ćemo skrenuti pažnju i drugima da čine isto, a sve u cilju opšteg dobra”, zaključio je Krivokapić.


Za program "Moja prva plata" zainteresovano 600 poslodavaca u užičkom kraju – ZoomUe\nUŽICE-Na području užičke filijale Nacionalne službe za zapošljavanje kroz program „Moja prva plata “ do sada je interesovanje iskazalo oko 600 poslodavaca koji su ponudili preko 1000 radnih mesta. Dragana Kostić iz NSZZ kaže da se program „Moja prva plata“ realizije bez zasnivanja radnog odnosa u trajanju od 9 meseci.\nNa ovaj način daje se mogućnost mladima, do navršenih 30 godina života, bez radnog iskustva da obave praksu na konkretnim poslovima kod poslodavca u cilju sticanja znanja i veština i na taj način povećaju svoje mogućnosti za zapošljavanje.\nOvim programom dodatno će se smanjiti broj nezaposlenih mlađih do 30 godina, kažu u NSZZ. Trenutno na području užičke filijale na posao čeka 8,5 hiljada lica. Među njima je najviše nezaposlenih sa 3 ili 4 stepenom stručne spreme, a najmanje je visoko obrazovanih.\nPoslodavci zainteresovani za učešće u programu podsticanja zapošljavanja mladih pod nazivom “Moja prva plata“ imaju još 10-ak dana za prijave. Nakon toga, od 1. do 15. oktobra, uslediće faza u kojoj se prijavljuju zainteresovana nezaposlena lica, a početak sprovođenja programa očekuje se u novembru.\nby Zoran Đurović · Published 8 децембра, 2020\nNext story Blagi porast broj pregleda u Zlatiborskom okrugu,u bolnici i četvoro dece\nPrevious story U Ivanjici stabilna epidemiološka situacija


Privreda Srpske u 2019. zaradila više od milijardu KM - BIGportal.ba\n13 Maja, 2020 13 Maja, 2020 0108\nPrivreda Republike Srpske u 2019. godini ostvarila je dobit veću od milijardu maraka, boreći se sa povećanim obavezama, potraživanjima i održavanjem tekuće likvidnosti.\nUkupan broj pravnih lica u Republici Srpskoj koja su za 2019. godinu predala finansijske izvještaje Agenciji za posredničke, informatičke i finansijske usluge iznosi 10.159, što je za 88 ili 0,9 odsto više u odnosu na broj firmi u 2018. godini.\nPrema prvim podacima, koji mogu u manjim iznosima biti korigovani, ukupni prihodi ostvareni u privredi u 2019. godine iznosili su 21,6 milijardi KM i veći su za 310,7 miliona KM ili 1,5 odsto u odnosu na 2018.\nUkupni rashodi iznosili su 20,3 milijarde KM i u odnosu na 2018. povećani su za 394,8 miliona KM ili dva odsto.\nZbir onih koji su iskazali neto dobit u 2019. godini iznosi 1,75 milijardi KM, što je za 123,2 miliona KM ili 7,6 odsto više nego u 2018. godini.\nS druge strane, oni koji su godinu završili u gubitku bilježe minus od 601,8 miliona KM neto. To je povećanje za 212,7 miliona KM, odnosno za 54,7 odsto u odnosu na 2018. godinu.\nTroškovi bruto zarada i naknada zarada u firmama u RS iznosili su 2,64 milijarde KM i u odnosu na 2018. godinu i povećani su za 8,5 odsto.\nUkupne obaveze privrede iznosile su 17,52 milijarde KM i povećane su za 5,6 odsto. Od toga iznosa dugoročne obaveze iznose 6,99 milijardi KM, a kratkoročne 10,53 milijardi KM.\nUkupna kratkoročna potraživanja privrede RS u 2019. godini iznosila su 7,9 milijardi KM što je u odnosu na 2018. godinu više za 3,1 odsto.\nTekuća sredstva su iznosila 11,67 milijardi KM i povećana su za 4,2 odsto, a ukupna aktiva i ukupna pasiva u 2109. iznose 49,6 milijardi KM, što je za 4,3 odsto više u odnosu na 2018. godinu.\nKoeficijent tekuće likvidnosti (tekuća sredstva/tekuće obaveze) u 2019. godini iznosio je 1,1 i nešto je viši u odnosu na prethodne godine.\nAko se uzme u obzir da normalan koeficijent za održavanje tekuće likvidnosti izmađu 1 i 2, tada se vidi da se privreda Republike Srpske i pored blagog rasta koeficijenta tekuće likvidnosti, i dalje suočava sa problemom održavanja tekuće likvidnosti.\nOd ukupnog broja obrađenih finansijskih izvještaja privrednih subjekata najveće učešće imaju trgovina (28,4%) i prerađivačka industrija (19,3%).\nPortparol Privredne komore RS Vladimir Blagojević rekao je da su tokom cijele 2019. godine podaci pokazivali da su problemi posebno izraženi u prerađivačkoj industriji.\n„Smanjen fizički obim proizvodnje uticao je na ukupno poslovanje privrede. Iznos gubitka u 2019. godine jasno pokazuje sa koliko problema su se privrednici Srpske suočavali tokom prošle godine“, ističe Blagojević.\nDodao je da je ipak, i u takvim uslovima poslovanja, privreda izdvojila značajna sredstva za povećanje plata radnicima, više od 200 miliona KM, a što je, prema njgovim riječima, više od polovine ukupnog povećanja rashoda u prošloj godini.\n“Iako je zabilježen rast ukupnih prihoda od 1,5 odsto, taj rast je manji u odnosu na prethodne godine”, naglašava Blagojević.\nNetanijahu predložio “mikročipovanje” djece\nBez krivične prijave za Tajgera Vudsa


Prikazuje članke prema oznakama: stevandic\nČlanovi Predsjedništva Bosne i Hercegovine Željko Komšić i Šefik Džaferović odbili su jutros da se u Predsjedništvu BiH sastanu sa minsitrom vanjskih poslova Rusije Sergejom Lavrovim. Oglasio se predsjednik Ujeidnjene Srpske Nenad Stevandić.\nPredsjednik Srpskog kluba u Predstavničkom domu parlamenta BiH Nenad Stevandić rekao je da je Republici Srpskoj potrebna međunarodna akcija da pokaže da je lider SDA Bakir Izetbegović, stranačkom deklaracijom kojom poziva na ukidanje entiteta, ali i zagovara "bosanski jezik" i identitet, najavio nemire i sukobe jer mirnim putem njegova politika ne može biti sprovedena.\nPredsjednik Ujedinjene Srpske Nenad Stevandić izjavio je danas Srni da je sporazumom o formiranju vlasti na nivou BiH koji su potpisali SNSD, HDZ BiH i SDA svaki narod dobio svoju reprezentaciju sastavljenu od izbornih pobjednika, a da su oni koji su pravili planove da to bude zanemareno morali da odustanu.\nOštre reakcije na inicijativu da NSRS razmatra neustavni grb\nPrikupljaju novac za povratak bonskih ovlasti\nPredsjednik Ujedinjene Srpske Nenad Stevandić rekao je da ova stranka ima saznanja da se trenutno kod bošnjačkih političkih partija prikupljaju sredstva da se na neki način pokuša dobiti podrška NJemačke za povratak bonskih ovlaštenja visokog predstavnika, javlja Srna.\n"U NATO se ne može bez dogovora tri naroda", kaže Stevandić\nŠef Srpskog kluba u Predstavničkom domu Parlamentarne skupštine BiH Nenad Stevandić, gostujući u emisiji Telering, istakao je da je kao predstavnik naroda išao u Brisel na "Rouz rot" seminar Parlamentarne skupštine NATO, objavio je RTRS.\nStevandić: Smanjenje javnog duga - dobar početni rezultat koalicije\nPredsjednik Ujedinjene Srpske Nenad Stevandić rekao je danas da je smanjenje javnog duga Republike Srpske dobar početni rezultat vladajuće koalicije.


Sporazum RS i Hrvatske za zvaničnike BiH neustavan: Rafinerija u Bosanskom Brodu\nProtokol o saradnji na realizaciji projekta “Snabdijevanje prirodnim gasom krajnjeg kupca – Rafinerija nafte Brod” između predstavnika Vlade RS i Vlade Hrvatske izazvao je brojne reakcije među zvaničnicima u BiH. Upućene su oštre kritike na račun entiteta koji je preuzeo ingerencije države, ali i na račun Vlade Hrvatske koja je zanemarila ustavne nadležnosti susjedne države, te pokazala nepoštivanje ranijih dogovora oko energetskog projekat važnog za obje zemlje. No, stručnjaci kažu da nije sve izgubljeno.\nPročitajte i ovo: BiH pred novim sankcijama Energetske zajednice\nČudi ignorantski stav jedne članice EU: Denis Zvizdić\nPročitajte i ovo: Brod tone, Rusi se ne povlače\nPredsjedavajući predstavničkog doma Šefik Džaferović dodaje da bi ovakvo ponašanje Vlade Republike Srpske moglo dovesti do ustavnog spora između BiH i entiteta RS koji je zanemario ingerencije Parlamentarne skupštine BiH.\n"O ovome bi se mogao očitovati i Ustavni sud BiH na zahtjev ovlaštenog predlagača", zaključio je Džaferović.\nJeftina nafta ili da komšiji crkne krava\nPoslanik u državnom parlamentu Denis Bećirović smatra da gest Hrvatske u ovom slučaju nije bio u skladu sa propagiranim dobrosusjedskim odnosima te najavljuje da će zatražiti istragu o cijelom slučaju.\n''Ukoliko Hrvatska ne ispravi ovu grešku tražiću posebnu sjednicu Parlamenta BiH, ali i formiranje istražne komisije koja će ispitati cijeli slučaj.''\nAlmir Bećarević iz BH gasa podsjeća da se BiH sada snabdijeva ruskim gasom preko Srbije, ali da su gasovodi stari i dotrajali te da bi se uskoro moglo desiti da ne budu upotrebljivi što bi Federaciju, ali i dobar dio Republike Srpske ostavilo bez napajanja gasom.\nPročitajte i ovo: Zašto Putin ne daje pare Dodiku?\nNo, on smatra da nije sve izgubljeno. Vijeće ministara BiH može sporazum proglasiti ništavnim već na narednoj sjednici, a Ministarstvo vanjske trgovine i ekonomskih odnosa sačiniti dokument o saradnji u izgradnji gasovoda od Hrvatske kroz cijelu BiH, a nakon što ga Parlament BiH odobri diplomatskim putem zakazati potpisivanje tog dokumenta.\nNovac od međunarodnih finansijskih institucija je, kaže Bećarević, već obećan u iznosu od 50 miliona eura.


Zvezdi "mršavih" 0:0 na startu kvalifikacija za LŠ, u Beogradu mora da pobedi! - Admiral Bet SPORT\nZvezdi "mršavih" 0:0 na startu kvalifikacija za LŠ, u Beogradu mora da pobedi!\nMilovan Longinov Posted on 9. jula 2019. 21:51\nFudbaleri Crvene zvezde remizirali su u gostima rezultatom 0:0 sa litvanskim prvakom Suduvom, na startu kvalifikacija za Ligu šampiona.\nSrpski šampion je imao više od igre, veći posed, veći broj šuteva, ali nedovoljan broj pravih šansi pred golom, pa će u Beogradu morati da pobedi Litvance ako želi u narednu rundu.\nZa Zvezdu su večeras nastupali: Borjan – Gobeljić, Milunović, Babić, Rodić – Jovičić (Kanjas od ’79), Jovančić – Ben (Vukanović od ’85), Marin, Ivanić – Boaći (Pavkov od ’81).\nCrveno-beli su dominirali od samog početka i praktično nije dozvolila rivalu da ozbiljnije ugrozi gol Milana Borjana. Marko Marin je dirigovao akcijama srpskog šampiona, solidne pokušaje imali su u uvodnim minutima Boaći i Ivanić iskosa sa desne strane, ali nisu bili precizni. Najbliži golu bio je Ben kada je u finišu prvog dela igre sa preko 20 metara šutirao za malo pored stative.\nUtisak je da je crveno-belima u prvom delu igre nedostajao bolji završni pas, da se probiju sabijene linije odbrane Suduve, stoga su i šanse iz izglednijih situacija izostale u prvom delu igre.\nKo je "Mesi za sirotinju", "doktor" i "otac igrice"?\nZvezda je zaigrala još konkretnije i ofanzivnije u drugom delu, ponovo su se ređali pokušaji sa poludistance preko Jovičića, Jovančića i Bena, koji je imao i najbolju priliku kada je posle Boaćijevog pasa pokušao da bocne preko golmana, ali je lopta završila u korneru.\nDomaći su najbolju priliku imali na isteku sata igre, posle centaršuta sa desne strane, Topčagić je bio u veoma dobroj poziciji da ugrozi Borjana glavom, golman Crvene zvezde je bio na pravom mestu.\nSuduva je još bolje pripretila u 66. minutu, kada je Kerla ostao sam na petercu, ali je oštar centašut sa desnog boka sproveo za malo pored stative.\nNakon nekoliko slabijih minuta, Vladan Milojević je odlučio da prodrma svoj tim ofanzivnom izmenom, španski ofanzivac Kanjas zamenio je Jovičića i ovo je bio debi za crveno-bele. Dva minuta kasnije, stigao je jasan znak da Zvezda kreće u totalnu ofanzivu pošto je i Milan Pavkov ušao u igru umesto neubedljivog Boaćija.\nOčekivalo se da će Zvezda zaigrati konkretnije, na mahove se činilo da će uspeti da probije bedem Suduve, ali kako su noge bile teže i to je bilo još veći izazov. Crveno-beli su i dalje držali loptu u svojim nogama, ali su teško organizovali napad u poslednjoj trećini terena. Reklo bi se da je najveće uzbuđenje u drugom delu, posle onog pokušaja Bena, bila sumnjiva situacija kada je Zvezda verovatno oštećena za penal. Marin je pokušao da ubaci loptu kroz šesnaesterac i pritom je jedan igrač igrao rukom, gosti su tražili penal, ali je sudija samo odmahnuo rukom.\nMilojević je u 85. minutu odlučio da napravi i treću izmenu, Aleksa Vukanović je zamenio Bena, ali do kraja nije uspeo da donese ni on potrebnu razliku po boku.\nZvezda je na startu kvalifikacija odigrala bez golova, i sada ima imperativ pobede pred svojim navijačima ukoliko želi u narednu rundu.\nTagovi : crvena zvezda, fk crvena zvezda, liga šampiona\nNišlije spremne, Krunić izabrao 18 igrača za Talin\nCSKA se odrekao Ćaća Rodrigeza


UN: Kriza COVID-19 mogla bi biti praćena krizom gladi | Happy BSC portal\nU zemljama čiji medicinski sistemi nisu dovoljno razvijeni, zdravstvena kriza uzrokovana COVID-19 mogla bi biti praćena krizom gladi ukoliko im ne budemo pružili pomoć, izjavio je direktor Odeljenja za vanredne situacije i rehabilitaciju Organizacije Ujedinjenih nacija za hranu i poljoprivredu (FAO) Dominik Buržeo.\nU intervjuu koji je objavljen na sajtu Organizacije Ujedinjenih nacija za hranu i poljoprivredu, Buržeo je rekao da se čak i pre pojave COVID-19, 113 miliona ljudi na planeti već borilo sa ozbiljnom akutnom nesigurnošću da dođu do hrane usled već postojećih šokova ili kriza.\n- To znači da su već bili na ekstremnom kraju slabog spektra gladi i da su manje opremljeni da se odbrane od virusa, istakao je Buržeo.\nPrema njegovim rečima većina njih živi u ruralnim sredinama i zavisi od poljoprivredne proizvodnje, sezonskih poslova u poljoprivredi, ribolova ili stočarstva.\n- Ako se razbole ili im se ograniči kretanje ili aktivnosti, neće moći da rade na svojoj zemlji, da se brinu o svojim životinjama, odlaze u ribolov ili na tržište da prodaju proizvode, kupuju hranu ili dobijaju seme i zalihe, naveo je Buržeo.\nTi ljudi imaju veoma malo da bi mogli da se povrate, materijalno gledano, možda bi bili prisiljeni da prodaju svoje životinje ili brod za gotovinu ili pojedu svo seme umesto da nešto sačuvaju za sadnju, kazao je on.\nPrema njegovim rečima, jednom kada to uradi seoska porodica, ona teško ponovo može da se osloni sama na sebe, neki čak nemaju drugog izbora nego da napuste svoje farme u potrazi za pomoći.\nŠto se tiče najugroženijih država, Buržeo je rekao da se na primer u Etiopiji, Keniji i Somaliji gotovo 12 miliona ljudi već našlo u teškim okolnostima zbog dugotrajne jake suše i neuspelih žetvi pre nego što su se horde pustinjskih skakavaca spustile na useve i pašnjake krajem decembra i početkom januara.\n- U Africi smo zabrinuti i za Sahel, Centralnoafričku Republiku, Demokratsku Republiku Kongo i Južni Sudan, istakao je on i dodao da nijedan kontinent nije imun.\nOd Avganistana, preko Haitija, Sirije do Mjanmara, COVID-19 bi mogao da donese dalje pogoršanje sukoba i prirodnih katastrofa, istakao je Buržeo.\nŠto se tiče onoga što FAO planira da uradi, direktor FAO-ovog odeljenja za vanredne situacije i rehabilitaciju je naveo da FAO prešao na održavanje i uvećavanje programa štednje za život u zemljama u kojima postoje dugotrajne krize ili imaju već postojeći visok nivo nesigurnosti vezan za hranu.\n- Sistem UN je 25. marta pokrenuo konsolidovani humanitarni apel kojim je FAO zatražio od donatora da obezbede 110 miliona dolara radi zaštite bezbednosti hrane ranjivog ruralnog stanovništva, istakao je Buržeo.


M. K. 26. septembra 2020. 14:39\nBil Gejts je druga najbogatija osoba naše planete ove godine, ali ga prati reputacija skromnosti.\nSuosnivač Majkrosofta kupio je vilu u Kaliforniji po ceni od 43 miliona dolara u martu ove godine, ali to je samo jedan od retkih trenutaka u kojima on troši toliki novac.\n1994. godine potrošio je 30,8 miliona dolara na aukciji, kako bi se dočepao Codex Leicester, dnevnika Leonarda da Vinčija na 72 strane gde se nalaze njegovi naučni zapisi i skice. Napisan između 1506. i 1510. godine, ovaj žurnal se nalazi u masivnoj biblioteci Bila Gejtsa, a on ga povremeno pozajmljuje brojnim muzejima.\nKako je sam rekao, jedina stvar na koju je potrošio ogromnu količinu novca jeste njegov privatni avion vredan 40 miliona dolara. Slavni biznismen je objasnio da svoj avion koristi tokom poslovnih putovanja, kojih ima zaista mnogo.\nPoznato je da Gejts živi u Vašingtonu, u vili od 127 miliona dolara, gde se nalazi soba sa trampolinom i plafonima koji su visoki šest metara. Kako je jednom prilikom izjavio, on obožava tu sobu, jer su njegova deca baš tu provodila najviše vremena.\nS obzirom na do da se njegovo bogatstvo procenjuje na 114 milijardi dolara, Gejts troši samo delić kada kupuje sve te skupocene stvari.\nTokom godina, njegova supruga i on su donirali veliki deo svog imetka brojnim organizacijama koje se bave poboljšanjem globalnog zdravlja i obrazovanja, prenose mediji.


Zorana Mihajlovića: Povezati Beograd i Budimpeštu sa lukama u Grčkoj – Balkanekspresrb.rs\nZorana Mihajlovića: Povezati Beograd i Budimpeštu sa lukama u Grčkoj\n07/06/2017 Off By\nPotpredsednica Vlade Srbije, Zorana Mihajlović, poručila je danas, nakon trilateralnog sastanka Kine, Mađarske i Srbije posvećenog rekonstrukciji i modernizaciji pruge Beograd -Budimpešta, da su se sve tri strane zajednički dogovorile da što pre počnu razgovore i s drugim državama, pre svega Makedonijom i Grčkom, kako bi se na sličan način modernizovao čitav pružni pravac do luke Pirej.\n-Počećemo pregovore o tome kako da praktično spojimo projekat Beograd – Budimpešta sa lukom Pirej u Grčkoj, zato što je suština celog projekta koridor koji treba da nas poveže, odnosno da Srbiji pre svega omogući bolji tranzit od Grčke ka samoj Evropi. Zato nije dovoljno imati samo modernizovanu prugu Beograd-Budimpešta, moramo imati i deonice ka jugu”, rekla je Mihajlovićeva nakon sastanka u Budimpešti.\nSledeći sastanak trilaterale biće održan, kako je rekla, u januaru u Pekingu, a do tada će se raditi ne samo na početku rekonstrukcije pruge Beograd-Budimpešta, već i na pripremama za konekciju između Beograda i Budimpšte do Grčke.\nPotpredsednica Mihajlović je istakla da je srpska strana spremna da praktično od ovog leta počne sa modernizacijom pruge na kojoj će vozovi moći da se kreću brzinom od 200 kilometara na sat.\n“Sve što je trebalo da uradimo kao preduslov, a bilo je puno toga, mi smo u prethodnom periodu uradili. Nešto malo sporiji napredak je na mađarskoj strani, srpska strana ide nekoliko koraka ispred, ali smo danas pre svega razgovarali kako da to ubrzamo da bismo zajedno imali modernizovanu prugu Beograd–Budimpešta”, rekla je ona, dodajući da ih je mađarska strana uverila da će ubrzati projekat na svojoj teritoriji.\nMihajlovićeva je navela da će na teritoriji Srbije radovi na deonici Stara Pazova – Novi Sad, koji se finansiraju iz ruskog kredita, početi u junu, dok će radovi na deonici Beograd – Stara Pazova, za koju je ugovor o finansiranju potpisan prilikom nedavne posete delegacije Srbije Pekingu, početi u novembru.\n“Trenutno radimo na tome i očekujemo da ćemo u novembru da potpišemo komercijalni ugovor za treću deonicu, do mađarske granice, i tada možemo reći da je Srbija sa svojom projektno-tehničkom dokumentacijom potpuno spremna”, navela je potpredsednica Mihajlović, ističući da je to ono sa čim Srbija planira da izađe pred premijere i predsednike tri zemlje na Samitu 16 zemalja i Kine koji će se u novembru održati u Budimpešti. Kineska strana je, kako je naglasila, veoma važan partner u tome.\nPredsednik nacionalne komisije za razvoj i reforme Vang Sijaotao rekao je na trilateralnom sastanku da će za projekat rekonstrukcije pruge Beograd – Budimpešta biti potrebna upornost svih strana da bi dinamika radova tekla po planu.\n“Potrebno je da se povećaju saradnja i efikasnost kako bismo sve što smo dogovorili i ostvarili. Trenutno se na srpskoj strani radi brže nego na mađarskoj”, primetio je on.\nMađarski ministar spoljnih poslova i trgovine i komesar mađarske vlade za bilateralne odnose sa Kinom, Peter Sijarto, izjavio je da je Srbija kada je reč o dinamici radova u prednosti u odnosu na Mađarsku, te bi mađarska strana morala da ubrza rad na ovom projektu.\n“Do novembra, kada ćemo imati čast da budemo domaćini Samita 16 zemalja plus Kina u Budimpešti, cilj nam je da ubrzamo rad na projektu i imamo opipljive rezultate“, dodao je Sijarto.\nOn je podvukao da je pruga Beograd – Budimpešta veoma važna jer je to deo transportnog koridora koji će ići do grčke luke Pirej.♦\nUlična galerija: „Noćne priče“ Tare Rodić\nNiš: Uhpšen verni čovek Aleksandra Vučića


PERAČI ULICA META BAHATIH: Radnici JKP "Gradska čistoća" svakodnevno se suočavaju sa uvredama, treća smena posebno izložena | Novosti.RS\nZaposleni bi trebalo da budu zaštićeni\nPoslednji napadač, "tiktoker" registrovan je u Knez Mihailovoj. On je čak na svom profilu objavio video-zapis u kom se najpre podsmeva, a zatim s leđa pritrčava radniku i otima mu metlu i đubrovnik. JKP "Gradska čistoća" upotrebila je sva pravna sredstva da zaštiti zaposlene, kako bi ovaj postupak bio na odgovarajući način sankcionisan, potvrdili su "Novostima" u ovom komunalnom preduzeću.\nZbog dinamike posla, radnici "Čistoće" svoje dužnosti obavljaju i u trećoj smeni, kada zapravo i najčešće doživljavaju neprijatne situacije.\n- Ekipe koje rade noću susreću se sa građanima u alkoholisanom stanju, pa je najčešći problem vređanje radnika na nacionalnoj osnovi, ali srećom retko dolazi do fizičkih napada - govore u "Čistoći". - Međutim, problem se može desiti ukoliko neko od sugrađana žuri pa svojim vozilom, najčešće u jednosmernoj ulici, ne može da obiđe kamion "Čistoće" koji u tom trenutku obavlja posao.\nTakođe, krajem decembra je vidno revoltiran muškarac, kažu u "Čistoći", fizički napao poslovođu pogona Čukarica u Aljehinovoj ulici, koji je tom prilikom, zbog jakog udarca o asfalt, zadobio prelom leve ruke.\n- Nepoznato lice je zahtevalo da komunalni radnici očiste i uklone lišće sa međublokovske površine koja nije u nadležnosti preduzeća - objašnjavaju u "Čistoći".- Odluku o takvim akcijama ne može doneti poslovođa reona samoincijativno, pa ni na molbu sugrađana. Nezadovoljan odgovorom sugrađanin je napao poslovođu. O napadu je obaveštena policija koja je odmah izašla na teren i obavila uviđaj, a povređeni radnik je kolima Hitne pomoći prevezen na VMA gde su mu sanirane povrede.\nKonačno, "Čistoća" je u obavezi da zaštiti zaposlene i bilo kakav vid nasilja se ne toleriše. Nastoje da protiv svakog napadača na radnike bude podneta krivična prijava.\nPERAČI ulica umeju da budu i tihi heroji koji rado pomognu u spasavanju ljudskog života, gašenju požara ili, pak, pronađu ukradeni novčanik i vrate ga vlasniku.\n- Reč je o veoma skromnim ljudima koji o tome čak i ne govore, već samo nastave sa svojim obavezama, a mi za njihova dela saznamo tek kad se neki sugrađanin javno zahvali - kažu u JKP "Gradska čistoća".\nperači ulica Gradska čistoća bahati vozači bahatost napad na radnike uvrede\n14:19 SRBIJA ZA GAVRILA: Piksijev dres iz Nagoje obezbedio neverovatnu sumu za pomoć mališanu (FOTO)


Grupa američkih zakonodavaca udruženim snagama je na Kapitol hilu formirala kokus Evropske unije\n06 maj, 2005\nNa svečanosti su se okupili političari, zakonodavci, diplomate i predstavnici medija, a medju počasnim gostima je bio i visoki predstavnik EU za inostranu politiku i bezbednost, Havijer Solana. On je ukazao da je svet bezbedniji i bolji kad god Amerikanci i Evropljani saradjuju, i kao primer naveo zajedničku operaciju na Kosovu. Danas EU može da posluži kao primer miroljubive regionalne transformacije, ukazao je Solana dodavši:\n“Kad govorimo o promenama u društvu ili čak o promenama režima, pogledajte na Evropsku uniju koja je nastala udruživanjem šačice zemalja da bi sada imala čak 25 zemalja članica od kojih je barem 10 dugo vremena živelo lišeno sloboda koje uživa danas. Te zemlje su uložile ogroman napor jer znaju da je EU kao magnet koji privlači i koji je vredan truda. Zahvaljujući tom magnetu društva su se transformisala na miroljubiv način, povećan je standard života, porodice su se pomirile. A to je nešto što moramo da očuvamo.”\nJedan od inicijatora kokusa, članica kongresa Džoen Dejvis, izjavila je da je tokom susreta sa evropskim liderima shvatila da su mnogi problemi Evrope i Amerike isti mada ih dve strane ponekad rešavaju na različite načine.\n“Mi ne moramo uvek da se složimo ali ključ je u komunikaciji. Nadam se da će se preko ovog kokusa Kongres bolje upoznati sa Evropskom unijom i njenim operacijama tako da to znanje ne mora nužno da bude ograničeno samo na članove odbora za inostrane poslove.”\nKopredsedavajući kokusa, kongresmen Ron Kajnd, izjavio je da se interesovanje za odnose sa Evropom povećalo medju kongresmenima iz obe stranke.\n“Uprkos razlikama koje su potencirane poslednjih godina, shvaćeno je da nas mnogo više toga spaja nego što nas razdvaja -- od podrške demokratskom uredjenju preko poštovanja ljudskih prava i verske tolerancije, do obezbedjenja prava žena i suočavanja sa istinskim globalnim izazovima.”\nKongresmen Kajnd je dodao da bi glavna uloga kokusa trebalo da bude delotvorna komunikacija izmedju Amerike i Evrope. Američki ambasador u EU, Rokvel Šnobel, primetio je da prosečni Amerikanci vrlo malo znaju o EU uprkos tome što su odnosi Amerike sa Unijom i dalje na vrhu prioriteta zvaničnog Vašingtona. Ambasador EU u SAD, Džon Braton, izrazio je posebno zadovoljstvo što je kokus formiran u nedelji tokom koje se obeležava godišnjica završetka drugog svetskog rata u Evropi.\n“Mislim da je ta simbolika vrlo važna jer ukazuje na suštinu onoga što Evropska unija jeste. Evropska unija je mirovni proces, proces koji miri narode u delu sveta koji je izazvao više ratova nego bilo koji drugi deo planete. To nije pomirenje zasnovano na pobožnim deklaracijama, već na medjusobnoj zavisnosti koja znači da prosperitet svakog evropskog stanovnika zavisi od prosperiteta svih drugih Evropljana.”\nAmbasador Braton je dodao da je za Ameriku i Evropu važno da ne zaborave da je Evropska unija nastala u velikoj meri zahvaljujući američkoj inicijativi. Vreme je, dodao je on, da Amerika prizna očinstvo nad tom institucijom. Kokus, u kojem je 25 kongresmena, nastao je zahvaljujući inicijativi grupe zakonodavaca i institucija koje se bave inostranom politikom, posebno Centra za transatlantske odnose pri univerzitetu Džons Hopkins i Američkog konzorcijuma za evropske studije.


- Banja Koviljača - mesto za odmor i zdravlje\nBanja Koviljača - mesto za odmor i zdravlje\nNa desnoj obali Drine, u zapadnoj Srbiji, smešteno je ovo pozanto lečilište. Na nadmorskoj visini od 128 m, a okružena planinama Cer, Boranja, Gučevo i Sokolskim planinama, koje joj obezbeđuju umerenu klimu.\nOno zbog čega je ovo mesto postalo lečiilište, jesu izvori sumporne vode, lekovito blato (peloid), kao i netaknuta priroda. Pored toga veliki broj kulturno-istorijskih spomenika čini da ovo mesto ponudi mnogo toga.\nKako je zdravstveni turizam primarna grana ovog mesta, tako su njeni prirodni resursi koriste za lečenje velikog broja bolesti. Ipak, ova grana kombinuje se i sa mnogim drugim turističkim granama, pa je tako Banja Koviljača davno prevazišla granice banjskog mesta koje je prevashodno namenjeno psiho-fizičkom zdravlju.\nPristup ovoj banji omogućen je relacijom autoput Beograd-Ruma koji se potom nastavlja regionalnim putem Ruma – Šabac – Loznica – Banja Koviljača (143 km), najbliži aerodrom je u Beogradu i udaljen je oko 135 km, dok je granični prelaz ka Bosni i Hercegovini udaljen oko 5 km.\nOva banja već vekovima pokazuje da su prirodne snage veoma dobri iscelitelji, čime to potvrđuje dugogodišnjom tradicijom i činjenicom da je jedno od najposećenijih lečilišta.\nTermomineralni izvori eksploatišu se u terapijske svrhe, te se lečenje odvija u Specijalnoj bolnici za rehabilitaciju – Banja Koviljača. Crpi se sa dubine od 67 m, njena temperatura iznosi 29.1 stepen Celzijusa, a na osnovu kompletnih ispitivanja dokazano je da pripada kategoriji natrijum-kalcijum, hidrokarbonatnih i veoma sulfidnih hipotermi.\nPored navedenog, turistima su privlačni i reka Drina, kao i planina Gučevo, a nedaleko od ove banje nalazi se i rodno mesto Vuka Karadžića Stefanovića, Tršić. Na udaljenosti od 4 km od ovog mesta izgrađen je i srednjovekovni manastir Tronoša, te u srednjovekovnom gradu iz 15. veka, Soko gradu, koji je poznat kao poslednje tursko utvrđenje nalazi se i manastir Nikolaj, koji je podignut 2000. godine. Ovaj manastir krasi i njegovo okruženje zbog prirodne lepote, čistog vazduha i vodopada i visova.\nAko se odlučite da posetite Banju Koviljaču, na raspolaganju imate i bogat smeštajni kapacitet, u vidu hotela, apartmana, privatnih vila, i sl, a prema potrebama gostiju ovo mesto se sve više gradi i modernizuje kako bi ukus i potrebe svakog gosta bile zadovoljene. Bilo da dolazite zbog zdravlja i rehabilitacije, relaksirajućih programa ili samo radi zabave, jedno je sigurno – sve što poželite možete da nađete u Banji Koviljači.\nPoljednji put uređeno četvrtak, 28 maj 2015 17:06\nViše iz ove kategorije: « Najinteresantnije turističke destinacije\tVodič kroz Beograd »


Bajer bi da „preotme“ Monsanto › Made-in-Germany.rs\nBajer bi da „preotme“ Monsanto\nNemački farmaceutski gigant „Bajer AG“ sa sedištem u Leverkuzenu, saopštava da je u procesu pregovora za preuzimanje američkog proizvođača GMO semena, kompanije „Monsanto“.\nPovodom višenedeljnih medijskih spekulacija na ovu temu, nemačka kompanija se oglasila saopštavajući da su se „direktori Bajera sastali nedavno sa menadžmentom Monsanta radi privatnih razgovora o akviziciji te kompanije“, prenosi agencija „Frans pres“.\n„Predložena kombinacija bi osnažila lidersku poziciju Bajera kao globalnog inovatora na polju prirodnih nauka u ključnim segmentima, i stvorila vodeće integrisano preduzeće u oblasti agrara“, navodi se u saopštenju nemačke kompanije, koje je usledilo je nakon informacije koju je medijima uputila američka kompanija Monsanto sa sedištem u Sent Luisu, a u kojoj saopštava da je dobila od Bajera „neprijateljsku ponudu za preuzimanje“.\n„Povodom nedavnih medijskih napisa, kompanija Monsanto obaveštava da je dobila neželjeni, neobavezujući predlog od Bajera AG za potencijalnu akviziciju Monsanta, što je predmet koji zahteva detaljno razmatranje, regulatorna odobrenja i druge uslove“, navodi se u saopštenju kompanije iz Misurija.\nAkcije Monsanta su prošle nedelje skočile, nakon vesti o mogućoj ponudi za preuzimanje od strane Bajera, vrednoj 40 milijardi dolara ili čak i više, međutim u saopštenjima dve kompanije nije spomenut nikakav novčani iznos predložene ponude, prenosi francuska agencija.\nŠvajcarska kompanija „Singenta“ je prošle godine odbila „neprijateljsku ponudu“ Monsanta, ali je kasnije priatala da je kupi „Kineska Nacionalna Hemijska Korporacija“ za 43 milijarde dolara.\nUvećana Bajerova ponuda nedovoljna za Monsanto\nOd MiG na 20/05/2016 / Hemijska industrija, Investicije, Proizvodnja, Tehnologija, Zdravstvo / Ostavite komentar


Nalog za hapšenje Asanža i dalje na snazi, novo ročište 13. februara - Sputnjik Srbija\n10:03 23 Januar 2021\n18:53 06.02.2018 Preuzmite kraći link\nBritanski sud je odbacio Asanžov zahtev da nalog za njegovo hapšenje bude ukinut.\nTime je Asanžova zakonska pozicija ostala nepromenjena i on ostaje u Ambasadi Ekvadora u kojoj se nalazi više od pet godina, kako bi izbegao izručenje SAD.\nSudija Arbutnot rekla je da je nisu ubedili da „nalog za hapšenje treba da bude povučen“.\nGovoreći ispred suda, Asanžov advokat Dženifer Robinson izjavila je da bi „svi mi trebalo da se suprostavimo pretnjama slobode govora zbog progona Asanža“.\n„Nadamo se da će se ova situacija uskoro završiti i očekujemo odluku sledeće nedelje“, rekla je Robinsonova. „Današnji ishod nije razočaravajući, konačno je sud shvatio javni interes ovog slučaja“, istakla je ona.\nročište, sud, Džulijan Asanž, London


ULUS: Era Milivojević ipak u Aleji zaslužnih građana\nKultura Autor:Matija Jovandić21. mar. 202117:13\n„Apel Udruženja likovnih umetnika Srbije da umetnik Era Milivojević bude sahranjen u Aleji zaslužnih građana uvažio je gradonačelnik Zoran Radojičić, i obavestio predsednika Upravnog odbora ULUS-a Vojislava Кlačara da će u ponedeljak Grad Beograd i zvanično doneti ovu odluku. Porodica Ere Milivojevića je prihvatila predlog gradonačelnika“, saopšteno je iz ovog umetničkog udruženja.\nULUS i Muzej savremene umetnosti u Beogradu podneli su inicijativu da Milivojević bude sahranjen u Aleji zaslužnih građana, ali im na to iz gradske uprave nije zvanično odgovoreno, osim što im je nezvanično rečeno da ona nije uvažena. Porodici i prijateljima čuvenog umetnika je, prema saznanjima Nova.rs, prethodno rečeno i da Milivojević „ne ispunjava uslove“ da počiva u Aleji, zbog čega je sahrana bila pripremana u Užicu, njegovom rodnom mestu. Iz ULUS-a su zato apelovali na gradonačelnika Beograda i članove komisije da preispitaju svoju odluku.\n„Sa velikim odobravanjem dočekujemo ovu odluku, jer će ovaj značajni umetnik dobiti zasluženo mesto među velikanima koji su zadužili našu kulturu i umetnost. Era Milivojević, kao nekonvencionalna i slobodna stvaralačka ličnost, nikada nije mario za počasti, tako da će njegovo mesto u Aleji zaslužnih građana verovatno više značiti nama kao zajednici nego što bi značilo njemu samom. Ipak, kako je to rekao njegov prijatelj, jednom davno Era je u nekom razgovoru primetio da i on ispunjava sve formalne uslove za Aleju. Dragi Ero, i ovu smo ti ideju ukrali!“, navodi se u saopštenju ULUS-a i dodaje da će datum i vreme sahrane biti blagovremeno objavljeni.


Šoškić: Inflatorni pritisci postoje, ali ne preti galopirajuća inflacija – Bankar.rs\nHome/ANALIZE/Šoškić: Inflatorni pritisci postoje, ali ne preti galopirajuća inflacija\nŠoškić: Inflatorni pritisci postoje, ali ne preti galopirajuća inflacija\nProfesor Ekonomskog fakulteta i bivši guverner NBS Dejan Šoškić ocenio je u emisiji “Iza vesti” da nam ne preti galopirajuća inflacija”, ali je napomenuo da “postoje inflatorni pritisci uprkos fiksiranju deviznog kursa”. “Važno je da u više cene ode ono samo što je nužno, da ne ode i deo očekivanja o budućim višim cenama”, istakao je on.\n„Galopirajuća inflacija ne preti, jer to bi bilo nešto što mora da ima dodatne uzroke u ogromnoj monetarnoj ekspanziji, kao što se mi sećamo iz devedesetih godina. Ali, vidimo da postoje inflatorni pritisci u našoj zemlji uprkos fiksiranju deviznog kursa. Oni dolaze i iz inostranstva, jer na međunarodnim tržištima robe i goriva dobijaju na ceni, i vidimo da postoji problem u linijama snabdevanja koji generiše strukturalnu inflaciju, odnosno uska grla po prirodi stvari dižu cene, koje se po prirodi stvari prelivaju i na finalne cene“, rekao je Šoškić.\nPrema njegovim rečima, stabilnost cena je delimično ugrožena, jer je iznad „gornje granice inflacionog cilja“ koji je 4,5 odsto.\nŠoškić napominje da je u ovom trenutku važno da se postojeći rast inflacije „ne prelije u inflaciono očekivanje“.\n„To znači da ne dođemo u status u kome će svako od nas očekivati da će cene u budućnosti rasti iznad inflacionog cilja. I da se svi mi kao proizvođači, potrošači i pružaoci usluga ne počnemo da se ponašamo kako smo se ranije ponašali, a to je da očekujemo da će cene biti više, pa da odmah počinjemo da dižemo cene, s jedne strane, a sa druge strane da vršimo pritisak na poslodavce da ne dižu plate“, rekao je Šoškić.\nKako je naveo, inflaciona očekivanja se sputavaju na način na koji su to uradile centralne banke u Češkoj Poljskoj. Naime, one su odlučile da podignu svoje referentne kamatne stope.\n„Mislim da je u našim okolnostima situacija vrlo blizu toga gde bi ozbiljno trebalo razmisliti i o tome, da se pošalje jasan signal da će Narodna banka kontrolisati inflaciju“, smatra gost N1.\nNa pitanje na koliko bi trebalo da bude podignuta referentna kamatna stopa, odgovara da bi pre te odluke morale da se izvrše ozbiljne analize i procene.\nNapominje da živimo u veoma neobičnom trenutku, i to ilustruje činjenicom da i na istočnoj i na zapadnoj obali SAD, kao i pred evropskim lukama parkirane brodove koji ne mogu da se istovare, jer su linije snabdevanja ugrožene.\n„I tada imate unutarnju dinamiku, jedan proces u cenama koja pokazuje nestabilnost i treba određeno vreme da se te stvari otklone“, objasnio je Šoškić.\nGovoreći o poslovanju stranih investitora u našoj zemlji, on je rekao da nisu tačne izjave pojedinih političara da su kod nas sada suviše dobre plate pa da zbog toga odlaze iz naše zemlje.\n„Ključna stvar je kako se kreću plate u odnosu na produktivnost rada i šta se dešava sa deviznim kursom. Ako devizni kurs dodatno podgreva inflaciju veću nego u Euro zoni, prosto će domaći rad postati skuplji u strukturi koštanja svakog proizvoda“, rekao je bivši guverner NBS.\nSmatra da ima puno razloga da verujemo da je talas poskupljenja prolaznog karaktera, kao i pomenute prekinute linije snabdevanja, odnosno parkirani brodova širom sveta.\nŠoškić je ocenio da za naš ugled u svetu nije dobar znak kada zvaničnici imaju puno problematičnih stvari vezanih za njihova imena i kada ostaju na tim funkcijama.\n„To je najpre dokaz da institucije ne rade svoj posao. Ono što se meni generalno u našoj zemlji apsolutno ne dopada je to što se debate da li je neko za nešto odgovoran ili ne vode u medijima, a ne dovoljno u institucijama sistema. Vidimo da te institucije vrlo često ne reaguju ili kasno reaguju“, rekao je on.\nKao glavne stvari za izlaz iz krize on je naveo normalan rad institucija, vladavinu prava, obrazovnu radnu snagu i mnogo veća izdavanja u nauku i tehnologiju.\nDejan Šoškić inflacija Srbija\nPregled štampe - petak 15.10.2021.


Većnici dali saglasnost na rebalans budžeta, Plan kapitalnih investicija, Program mera podrške za poljoprivredu... Sednica Skupštine 12. marta - Pirot Plus Online\nVećnici dali saglasnost na rebalans budžeta, Plan kapitalnih investicija, Program mera podrške za poljoprivredu... Sednica Skupštine 12. marta\n10. mart 2021. 13:48 Lokalna samouprava Pirot Plus Online\nU sali Skupštine grada održana je sednica Gradskog veća. Posle usvajanja Zapisnika sa prethodne sednice Gradskog veća većnici su razmatrali Odluku o izmenama i dopunama Odluke o budžetu grada za 2021. godinu i Kadrovskog plana Gradske uprave, Službe za internu reviziju i Gradskog pravobranilaštva grada pirota za 2021. godinu. Izvestilac o ovoj temi bila je načelnica Odeljenja za privredu i finansije Jagoda Šnele. Po završnom računu iz 2020. godine višak sredstava je u iznosu od 450 miliona dinara i najveći deo planiran je za investiciona ulaganja.\nVećnici su razmatrali i Plan kapitalnih investicija za period 2021-2024., a u izradi i predlaganju programa učestvovali su građani i javne ustanove i preduzeća. Povodom toga pripremljen je i emitovan ovom prilikom kratak film o najznačajnijim investicijama u prethodne četiri godine, kao i o investicijama koje su predložili građani i ustanove.\nPotom je bilo reči o Programu mera podrške za sprovođenje poljoprivredne politike i politike ruralnog razvoja grada za 2021.godinu; Odluci o pristupanju izradi Lokalnog akcionog plana zapošljavanja na teritoriji grada Pirota za period 2021-2023.; Rešenju o davanju saglasnosti na nacrt Javnog ugovora – Ugovora o javno – privatnom partnerstvu – koncesiji za poveravanje obavljanja delatnosti gradskog i prigradskog linijskog prevoza putnika na teritoriji grada Pirota i Odluci o izmeni Odluke o javnim parkiralištima. Većnici su razmatrali i Odluku o izmeni Odluke o naknadi za korišćenje prostora za parkiranje drumskih motornih i priključnih vozila na uređenim i obeleženim mestima; Odluke iz imovinsko pravne oblasti, Deklaraciju o ulozi funkcije upravljanja ljudskim resursima u gradu, Izveštaj o radu Gradske uprave i Gradskog pravobranilaštva za prošlu godinu i izveštaje o radu za 2020. godinu ustanova kulture, Predškolske ustanove, Turističke organizacije, Sportskog centra, Crvenog krsta i Centra za socijalni rad.\nPri kraju sednice bilo je reči o donošenju operativnog Plana odbrane od poplava za vode drugog reda na teritoriji grada, Programu održavanja nekategorisanih puteva na teritoriji grada, Programu poslovanja JP za planiranje i uređivanje građevinskog zemljišta “Pirot” za 2021. godinu i Odluci o prenosu prava javne svojine MUP-u Republike Srbije, Policijskoj upravi u Pirotu.\nŠto se tiče rebalansa budžeta gradonačelnik Vladan Vasić rekao je da je ove godine višak sredstva veći od očekivanog i da tu ima prenešenih obaveza, namenska prenešena sredstva, dosta započetih projekata prenetih da se rade u ovoj godini, ali i novih investicija koje se odnose na nekategorisane puteve, održavanje puteva, eksproprijaciju zemljišta, uređenje novog parking prostora i drugo.\nPrema rečima gradonačelnika budžet se svake godine planira oprezno i ističe da je u prva dva meseca realizacija bolja od planiranog.\nKada je reč o kapitalnim investicijama Vasić kaže da su dobro vodili proces izrade plana kapitalnih investicija i da su svi mogli da daju svoje predloge. Dobili su 123 predloga institucija i 116 predloga građana, a komisija je izabrala 15 prioritetnih iz obe kategorije.\nJoš jedna veoma važna tema bila je program mera podrške za sprovođenje poljoprivredne politike i politike ruralnog razvoja grada za 2021.godinu. Među brojnim podsticajnim merama našla se i jedna nova koja je namenjena ljudima koji se bave ruralnim turizmom. Gradonačelnik Vladan Vasić objašnjava da će tri miliona dinara biti izdvojena za sufinansiranje turističkih kapaciteta u selima, odnosno, da ljudi koji se bave ruralnim turizmom mogu da poboljšaju svoje uslove.\nOve teme naći će se pred odbornicima Skupštine grada na sednici koja će biti održana u petak, 12. marta, sa početkom u 10 časova u sali Doma kulture.


raski.rs Počela naplata parkiranja SMS-om u Kraljevu\nU najužem centru grada, od početka ovog meseca parkiranje vozila se naplaćuje SMS-om. Prema odluci gradske vlasti, ta prva zona obuhvata parkirališta uz ulice: Četvrti kraljevački bataljon, Cara Lazara, Cara Dušana, Heroja Maričića, Tomislava Andrića Džigija, Oktobarskih žrtva i Ulicu Hajduk Veljka. Od početka narednog meseca ovakav vid naplate parkinga počeće i u drugoj zoni, a sledeće godine i na širem gradskom području.\nCena jednog sata parkiranja u prvoj zoni košta 39 dinara, u drugoj, za isti period, naplaćivati će se 28 a u trećoj 18 dinara. Ko ne plati sledi mu kazna u smislu doplatne karte od hiljadu dinara, a parkirano vozilo na jednom mestu može ostati najviše dva sata.\nPošto je Kraljevo jedan od retkih gradova u Srbiji koji do sada nije imao elektronski sistem naplate parkiranja, kako nam je objasnio Ivica Bogojević, direktor J. P. „Čistoća”, u čijoj je nadležnosti ovaj posao, u naredna dva, tri meseca pažljivo će se pratiti funkcionisanje pa su moguće i određene promene gradske odluke o parkiranju.\nInače, Kraljevo odavno ima problema zbog nedovoljnog broja parking mesta, jer na čitavom području grada registrovano je oko 38.000 vozila, a u gradskom jezgru oko desetak hiljada. Shodno tome nedovoljan je broj od oko 1.200 mesta za parkiranje pa se već godinama razmišlja o izgradnji bar jedne javne garaže, a urbanističkim planovima je za to predviđeno tri lokacije u užem centru grada.\n– Jedan od podataka o broju slobodnih parking mesta posle primene ovog sistema naplate poslužiće nam i za odluku o eventualnom početku gradnje jedne javne garaže – kaže direktor Ivica Bogojević.\nTags: info24.rs, Kraljevo, naplata, raski.rs, sms parking\nBrana na Raški “uhvatila” osam tona otpada\nSTRANCI SVE BROJNIJI: Srbiju posetilo tri miliona turista, najviše Vrnjačku banju


Saala Khadoos (2016) sa prevodom – KUĆA FILMOVA\nSaala Khadoos (2016) Film sa prevodom\nO FILMU: Adi Tomar ima san da osvoji zlato u boksu, međutim nakon niza poraza njegov životni put vodi nizbrdo. Nakon nekog vremena grupa prijatelja uspeva nekako da ga vrati na pravi put, i da mu daju samopouzdanja da nastavi dalje da teži svome snu… Ali sada to može da ostvari samo kao trener devojke Madhi. On ima samo devet meseci da ju pripremi za svetsko prvenstvo i da preko nje dođe do ostvarenja svog sna.\n2016film sa prevodom\nThe Hills Have Eyes (2006) - Brda imaju oči (2006) Film sa prevodom O FILMU: Porodica Karter putujuci nailazi na vladin nuklearni posed. Kilometrima daleko od civilizacije, oni shvataju da naizgled...\nEva (2011) sa prevodom\nEva (2011) Film sa prevodom ONLINE SA PREVODOM O FILMU: Film se odvija 2041. g. kada Alex Gare, poznati programer robota, prihvata posao i nakon 10 g. vraća se u...\nDistrict B13 (2004) Film sa prevodom ONLINE SA PREVODOM O FILMU:U Parizu 2010. godine visoki zid odvaja zloglasni okrug broj 13 od ostatka grada čime onemogućuje bilo kome da uđe...


Niška televizija » Ketrin Ešton u Prištini, dolazak u Beograd neizvestan\nKetrin Ešton u Prištini, dolazak u Beograd neizvestan\nObjavljeno 14.03.2013. 08:00\nVisoka predstavnica EU za spoljnu politiku i bezbednost Ketrin Ešton sastaće se danas s političkim predstavnicima Prištine. Ona je u Prištinu doputovala sinoć, a seriju današnjih susreta započeće razgovorom s kosovskom predsednicom Atifete Jahjagom i premijerom Hašimom Tačijemi. Eštonova će s Tačijem razgovarati o daljem toku razgovora o normalizaciji odnosa između Beograda i Prištine i pripremama za sledeći sastanak koji je najavljen za 20. mart. Planiran je i susret Eštonove s predstavnicima političkih partija na Kosovu, na kome treba, kako je prekjuče izjavio Tači, da objasni sve eventualne nejasnoće oko procesa razgovora premijera Kosova i Srbije.\nSrpski premijer Ivica Dačić izjavio je juče da je dolazak Eštonove u posetu Beogradu neizvestan, potvrde njenog dolaska nema ni u Briselu, dok američki ambasador Majkl Kirbi očekuje da će ona, posle posete Pristini, doći u Beograd. Premijer Dačić je na Kopaoniku ocenio da će dolazak Eštonove, kao i sastanak u Briselu 20. marta, zavisiti od njene procene, posle posete Prištini. Ni u Briselu juče nisu mogli da potvrde da li će visoka predstavnica, nakon Prištine, posetiti Beograd.\nSkupština o bezbednosti hrane\nKnežević spreman na odgovornost, aflatoksin ostaje na 0,5


Šalke je menadžerima platio 16,9 miliona evra, nešto više od Bajern Minhena, koji je platio 200 hiljada manje.\nSledi Borusija Dortmund sa 15,8 miliona i Volfsburg sa 12,9.\nJedini bundesligaš koji je menadžerima platio manje od milion evra je Darmštat. Taj klub koji je ove godine ušao u nemačku prvu ligu je izdvojio 761.000 evra.\nSvaki bundesligaš je prosečno za menadžere izdvojio 7,1 milion evra za prethodna dva prelazna roka.\nKada je reč o drugoj ligi, najviše je platio Lajpcig, ukupno 4,2 miliona, ispred Frajburga, koji je platio dva i po.\nIznos isplate menadžerima je saopšten zbog novih pravila Svetske fudbalske federacije (FIFA).


Vlada Crne Gore je u četvrtak 30. aprila, bez održavanja sjednice, a na osnovu pribavljene saglasnosti većine članova, utvrdila Predlog zakona o dopunama Zakona o zaštiti stanovništva od zaraznih bolesti. Trenutni razvoj epidemiološke situacije izazvane pojavom zarazne bolesti novog koronavirusa, ukazao je na potrebu bližeg uređivanja ponašanja stanovništva, poslodavaca i drugih subjekata u određenim situacijama, u skladu sa epidemiloškim indikacijama i propisivanje odgovarajućih mjera radi sprječavanja unošenja zaraznih bolesti u zemlju, suzbijanja i sprječavanja prenošenja u druge zemlje, kao i radi zaštite stanovništva od zaraznih bolesti. U cilju dosljedne primjene ovog zakona, bilo je neophodno propisati i odgovarajuće kaznene odredbe i kazne u slučaju nepoštovanja propisanih obaveza. Imajući u vidu značaj zakonskih mjera, propisano je stupanje na snagu ovog zakona danom objavljivanja u "Službenom listu Crne Gore".\nVlada je usvojila Informaciju o obezbjedjenju sredstava za isplatu varijabilnog dijela zarade, za mjesec april 2020 godine, zaposlenima u Upravi policije, u iznosu od 15 odsto osnovne zarade. Tim povodom, Zadužena je Uprava policije da, u okviru odobrenih budžetskih sredstava, isplati varijabilni dio zarade svim zaposlenim u Upravi policije u iznosu do 15 odsto osnovne zarade, uz obračun zarade za april 2020.godiine.\nDonijeta je Odluka o donošenju Izmjena i dopuna Detaljnog urbanističkog plana "Donja Gorica za zahvat koridora Cetinjskog puta i južne obilaznice" u Podgorici Izradom Izmjena i dopuna DUP, kojim su integralno sagledani i analizirani svi elementi namjene i organizacije korišćenja prostora, stvoreni su uslovi za izgradnju i podsticanje daljeg razvoja šireg područja. Takođe, obezbjeđeni su uslovi za valorizaciju ovog prostora, uz poštovanje smjernica koje proizilaze iz zakonske regulative i svih dokumenata koji se odnose na zaštitu prirode i kulturnog nasljeđa. Izmjene i dopune DUP su pripremljene na način i po postupku predviđenim Zakonom o planiranju prostora i izgradnji objekata, uključujući i sprovedenu javnu raspravu, kao i kompletnu proceduru vezanu za stratešku procjenu uticaja na životnu sredinu.\nVlada je donijela i Odluku o donošenju Izmjena i dopuna Lokalne studije lokacije Regionalne sanitarne deponije čvrstog otpada "Čelinska kosa", opština Bijelo Polje. Ovaj dokument je plan detaljne razrade i predstavlja pravni i planski osnov za izradu prethodnih neophodnih istraživanja i elaborata, studija, odluka i dogovora, a kasnije izrade tehničke dokumentacije koja se posebno odnosi na detaljna istraživanja koja obuhvataju geodeziju, geologiju, hidrogeologiju, geotehniku, hidrologiju i pedologiju.


You are here: Home Košarka Vesti TRIJUMF LESKOVČANA Slavlje košarkaša Zdravlja u Velikoj Plani\npetak, 22 decembar 2017 21:59\nU neizvesnoj penal završnici gosti iz Leskovca su bili koncentrisaniji i sigurniji i na kraju slavili zasluženu pobedu na izuzetno teškom gostovanju u Velikoj Plani.\nDomaćin je bolje otvorio utakmicu (4. minut 17:10), ali su Leskovčani uspeli da preuzmu kontrolu nad dešavanjima na terenu i odličnom igrom u odbrani do kraja prve četvrtine naprave sjajnu seriju - 4:16.\nKošarkaši Zdravlja Leskovac su čitavu drugu četvrtinu imali vođstvo, ali su dobrom završnici domaćini uspeli da stignu do izjednačenja pred odlazak na odmor (47:47).\nLeskovčani su i u nastavku imali prednost, ali nisu uspeli rezultatski da se "odlepe", pa je duel ušao u neizvesnu završnicu. U penal završnici Leskovčani su bili sigurniji i preciznijipa su veoma važni bodovi otišli u Leskovac.\nZa ekipu Zdravlja Leskovac su igrali: Jović 8 (4 asistencije, 3 skoka), Ivanović, Vukadinović, Tešanović, Andrejević 21 (6 skokova, 10/14 za dva), Stošić, Stanisavljević 12 (12 asistencija), Ilić 19 (6 skokova, 9/10 za dva), Stanojević 22 (8 skokova, 6 asistencija, 8/11 za dva), Tešović 11 (8 skokova), Stojković, Stevanović.\nU prvenstvu Druge lige Srbije sledi pauza. Prvenstvo se nastavlja utakmicama 14. kola koje se igraju 20. i 21. januara.


"FALSIFIKOVANJE ISTORIJE" Linta pozdravio zaključke NS RS o odbacivanju Rezolucija | Banja Luka 24 sata\nHome Vijesti “FALSIFIKOVANJE ISTORIJE” Linta pozdravio zaključke NS RS o odbacivanju Rezolucija\nPredsjednik Odbora za dijasporu i Srbe u regionu Skupštine Srbije Miodrag Linta pozdravio je zaključke Narodne skupštine Republike Srpske kojima je odbačena revizionistička Rezolucija o poštovanju žrtava fašističkih režima i pokreta koju je usvojio Predstavnički dom Parlamentarne skupštine BiH.\nNavedenom Rezolucijom, kako ocjenjuje Linta u saopštenju, se bezočno falsifikuju istorijske činjenice čiji cilj je sramno umanjivanje i prikrivanje razmjera stradanja srpskog naroda u Nezavisnoj Državi Hrvatskoj.\n– Apsolutno je neprihvatljivo i uvredljivo da se u navedenoj Rezoluciji ne pominje ključna istorijska istina da je Nezavisna Država Hrvatska planirala, organizovala i izvršila genocid nad Srbima, Romima i Jevrejima. Takođe, neprihvatljiv je i sam naziv Rezolucije u kome se ne pominje Nezavisna Država Hrvatska koja je vodila genocidnu politiku odnosno sprovodila sistematsko iseljavanje, pokrštavanje i ubijanje srpskog naroda s ciljem njegovog potpunog fizičkog uništenja – kazao je on.\nLinta ističe da u Rezoluciji stoji lažna konstatacija “značajan broj žrtava iz BiH”, jer je dobro poznato da u Drugom svjetskom ratu nije postojala Bosna i Hercegovina već NDH i da su jedini stradalnci, kako navodi, žrtve Srbi, Romi, Jevreji i antifašisti.\n– Jedan od glavnih preduslova daljeg jačanja duhovnog i kulturnog jedinstva srpskog naroda jeste da Republika Srbija i Republika Srpska zajednički rade na negovanju sećanja na srpske žrtve genocida u Drugom svjetskom ratu i da ne dozvole reviziju istorije i prekrajanje istorijskih činjenica – kazao je on.\nLinta pozdravlja zaključak da Skupština Republike Srpske donese Zakon o Danu sjećanja na žrtve genocida Nezavisne države Hrvatske nad Srbima, Romima i Jevrejima tokom Drugog svjetskog rata. Međutim, veoma je važno, kako navodi, da se pomenuti Dan sjećanja definiše i odredi u saradnji državnih i naučnih institucija Republike Srbije i Republike Srpske i udruženja koje njeguju kulturu sećanja.\nSpecijalni predstavnik EU za dijalog Beograda i Prištine Miroslav Lajčak namjerava da organizuje sastanak u okviru dijaloga Beograda i Prištine, …\nFahrudin Radončić najavio je kako će podnijeti ostavku na mjesto ministra bezbjednosti Bosne i Hercegovine. U obraćanju medijima obrazložio je …\nKada je vlast nesmjenjiva, a opozicija nejaka, najviše strada demokratija i nada građana da će njihovim izlaskom na ulicu nešto da se promijeni, …\nPotpredsjednik Partije demokratskog progresa (PDP) i šef Glavnog izbornog štaba, Igor Crnadak, prisustvovao je večeras u Srpcu sastanku …\nOdlukom Savjeta ministara Bosne i Hercegovine o raspodjeli sredstava MMF ispoštovana je, na čemu sam insistirao, ustavna procedura i nije …\nPredsjednik SNSD Milorad Dodik pozvao je danas poslodavce da za one radnike koji nisu radili tokom pandemije virusa korona, a koji mogu od Vlade da …


Pretnja za ceo svet: Rusija komentarisala povećanje američkog vojnog budžeta - Sputnjik Srbija\n02:25 04 Avgust 2020\n20:38 11.03.2019 Preuzmite kraći link\nU projektu američkog budžeta je među prioritetima suparništvo sa Rusijom i Kinom. Kako se pretpostavlja, biće izdvojeno 500 miliona dolara za pomoć drugim državama u borbi protiv ruskog uticaja.\nZamenik šefa Komiteta Državne dume za odbranu Jurij Švidkin rekao je za Sputnjik da projekat budžeta predstavlja pretnju, pre svega za međunarodnu zajednicu, a imaju i ratoborni i agresivni karakter.\n„To je karika jednog lanca — nastavak izlaska SAD iz Sporazuma o likvidaciji raketa srednjeg i kratkog dometa i kršenja uslova tog dogovora“, rekao je poslanik.\nPo njegovim rečima, Rusija ima dovoljno snage za odbranu.\nTramp izdvaja pola milijarde za borbu protiv „ruskog malignog uticaja“ u Evropi\n„Ministar odbrane Sergej Šojgu je danas govorio na sednici našeg komiteta. Opet sam se uverio da mi imamo dovoljno snage i sredstava, uključujući perspektivne modele koji osiguravaju pouzdanu odbrambenu sposobnost naše države“, izjavio je Švitkin.\nAmeričke planove je prokomentarisao politički analitičar međunarodne posmatračke organizacije CIS-EMO Stanislav Bišok. On je naveo da je ovo bio očekivan korak SAD.\n„I Tramp personalno i Republikanska partija kao takva, istorijski su povezani sa vojnoindustrijskim kompleksom. Tramp je više pita izjavljivao da se američka vojska nalazi u jadnom stanju i da je treba modernizovati“, objasnio je stručnjak.\nPrema rečima eksperta, sa strane to može izgledati kao apsurd, ali se radi ne toliko o realnosti koliko o nekim dogovorima između Trampa i vojne industrije.


Vesti online / Vesti / Srbija / Portret Dorijana Malog\nB. Živančević - Vesti A\nPortret Dorijana Malog\nNije fer što su gradonačelnika "Beograda na vodi" Sinišu Malog poslali na žurku kod srpskog tajkuna Miroslava Miškovića da vadi “kestenje iz vatre”. Ali šta će, morao je mučenik, kad niko sa višim činom u stranci nije hteo da ide - Zorana na prvoj liniji odbrane od Bekute i Mrke, Gašić tek počeo da kleči na kukuruzu, a Babić uči srpski u nadi da će doći do konverzacijskog nivoa!\nKao da kaže: Što, bre, pišete o meni onako kako jeste... Beograđanin No.1 Siniša Mali\nZa druženje Malog i Miškovića, ustoličene jednog pokraj drugog, javnost Srbije ne bi ni znala da kompanija “Delta holding” na sajtu nije objavila fotografiju tog istorijskog susreta. Malom ni na kraj pameti nije bilo da se pohvali da je proveo sate u prijatnom ćaskanju sa čovekom kome iznad glave visi ko zna koliko godina robije. Videćemo, možda ga sledeći put zateknemo na Fejsbuku kako sa Kristijanom obara ruke!\n"Došao sam ovde jer je to moja obaveza kao gradonačelnika Beograda", mrmljao je provaljeni doktor nauka u svoju odbranu i naglasio da Mišković (ako ne bude na robiji) planira da uloži u Beograd 250 miliona evra i otvori “neverovatnih” 8.000 radnih mesta. Taj silan novac će gradska uprava da uloži u “Beograd na vodi” pošto od arapskih para očigledno nema ništa - kad su prevarili srpske seljake, što ne bi i ove iz grada.\n* Suzana hoće da skine Malog\n* Vreme je da padne ova vlast\nU priči sa Miškovićevom žurkom nije najveći problem Mali, on je samo indikator stranke kojoj pripada i vlasti koju predstavlja. Ma, u stvari, jeste najveći problem Mali... On je čovek koga su provalili da je plagirao doktorat, nalupetao se da u Kaliforniji ljudi ginu zbog snega i koga terete da krši zakon pošto je akumulirao funkcije - i gradonačelnik i direktor of-šor firme sa Devičanskih ostrva. Mali je samo još jedan pokazatelj pravog lica njegovih i šefova ove države - beskrupuloznih, nemoralnih i bezobraznih, a alavih i nestrpljivih koji jedno pričaju, a drugo (tj. ništa) ne rade.\nAko je i šenlučenje kod Miškovića bilo dogovoreno pre tri godine kada je sadašnja vlast, da bi sebi podigla cenu, pokrenula hajku na najvećeg tajkuna u Srba i na kraju ga kobajagi uhapsila, onda svaka čast američkim PR stručnjacima. Ili mu je, možda, Mali u kuću došao kao daleki rođak, s kojim nije u dobrim odnosima ali je u velikom “sosu” (idu izbori), pa je svaka podrška dobrodošla.\nNajizglednije je da vladajuća klika više ne može da nosi maske koje je navukla, a koža Evropejaca počinje da steže radikalske vukove. Onih 840 miliona evra državnih para koje su dali na svoj marketing uludo su bacili - tragovi im smrde nečovještvom. A Mali trpi sve, baš kao portret Dorijana Greja u koji će jednom morati da pogledaju - pre (izbora) ili kasnije!\nSRBIJA Miškovićeve pare svima sem Vučiću\nSRBIJA Oni su najveći favoriti za gradonačelnika Beograda\nSRBIJA Delta ljuta što je u spotu naprednjaka\nSRBIJA DS traži ostavku Siniše Malog


HUMANOST NA DELU: SREDSTVA PRIKUPLJENA NA PREDSTOJEĆEM SERBIA OPEN 2021 TURNIRU BIĆE DONIRANA ZA REALIZACIJU PROGRAMA PUTEM ŠAMPIONA • Serbia Open 2021\nHUMANOST NA DELU: SREDSTVA PRIKUPLJENA NA PREDSTOJEĆEM SERBIA OPEN 2021 TURNIRU BIĆE DONIRANA ZA REALIZACIJU PROGRAMA PUTEM ŠAMPIONA\nNa Međunarodni dan sporta, 6. aprila održana je panel diskusija na kojoj je predstavljen program “Putem šampiona” koji realizuje Novak Đoković Fondacija. Đorđe Đoković, direktor turnira Serbia Open 2021, Ana Jovanović, autor programa ispred Novak Đoković Fondacije, prof. dr Miljan Grbović, kondicioni trener olimpijskih, svetskih i evropskih šampiona u ekipnim sportovima i Dejan Savić, selektor i direktor svih vaterpolo timova Srbije govorili su o ulozi roditelja i važnosti podrške dece u sportu. Za svaki servirani as na predstojećem turniru, Serbia Open doniraće sredstva za ovaj program Novak Đoković Fondacije.\nĐorđe Đoković, direktor turnira Serbia Open 2021. istakao je koliko je podrška roditelja važna u svakom delu života sportiste, studenta, poslovnog čoveka, kao i da sport daje kvalitetniji, bolji i zdraviji put kroz život. „Želja nam je da svaki turnir ima humanitarni karakter i drago nam je što možemo da podržimo programe koji na posredan ili neposredan način imaju za krajnji cilj razvoj dece. Pripremamo aktivacije koje ćemo probati da sprovedemo i na turniru Serbia Open, kao i na turniru za dame koji će biti organizovan u maju“, rekao je Đorđe Đoković, direktor turnira Serbia Open 2021.\nNovak Đoković Fondacija prepoznata je po humanitarnim aktivnostima koje realizuje – pored izgradnje vrtića, ulaže u različite programe ranog razvoja. Jedan od ključnih aspekata njenog rada jeste i podrška roditelja, a cilj programa „Putem šampiona“ je upravo da edukuje i osnaži roditelje budućih sportista. Ana Jovanović, autor programa „Putem šampiona“ ispred Novak Đoković Fondacije istakla je da sport treba da bude nerazdvojni deo igre deteta tokom ranog razvoja, kao i da igra ne isključuje vrhunske rezultate, nego ih stimuliše. „Važno je da napravimo balans i da se podstakne priča o tome koliko je značajno uskladiti obrazovanje i bavljenje sportom kod dece. Putem našeg programa, želimo i da preispitamo pojam šampiona. Nisu šampioni samo oni koji postižu vrhunske rezultate, već oni koji svakog dana daju svoj maksimum“, rekla je Ana Jovanović.\nVeliki stručnjak i kondicioni trener olimpijskih, svetskih i evropskih šampiona u ekipnim sportovima, prof. dr Miljan Grbović ovom prilikom je istakao važnost saradnje trenera i roditelja kao i da sam rezultat nije na prvom mestu, nego bavljenje sportom kao bitna stavka u razvoju.\nPrema rečima Dejana Savića, selektora i direktora najtrofejnije reprezentacije u istoriji Srbije, uloga roditelja i trenera podjednako je važna. On je istakao da na prvo mesto treba da bude stav ‘U zdravom telu zdrav duh’ i pozvao roditelje, da ’kažnjavaju’ svoju decu tako što će ih terati napolje da se igraju.